Document ID: 32018R1091

Reference:
7.8.2018
MT
Il-Ġurnal Uffiċjali tal-Unjoni Ewropea
L 200/1
REGOLAMENT (UE) 2018/1091 TAL-PARLAMENT EWROPEW U TAL-KUNSILL
tat-18 ta' Lulju 2018
dwar l-istatistika integrata tal-azjendi agrikoli u li jħassar ir-Regolamenti (KE) Nru 1166/2008 u (UE) Nru 1337/2011
(Test b'rilevanza għaż-ŻEE)
IL-PARLAMENT EWROPEW U L-KUNSILL TAL-UNJONI EWROPEA,
Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 338 tiegħu,
Wara li kkunsidraw il-proposta mill-Kummissjoni Ewropea,
Wara li l-abbozz tal-att leġislattiv intbagħat lill-parlamenti nazzjonali,
Filwaqt li jaġixxu skont il-proċedura leġislattiva ordinarja (1),
Billi:
(1)
Ir-Regolament (KE) Nru 1166/2008 tal-Parlament Ewropew u tal-Kunsill (2) jistabbilixxi qafas għall-istatistika Ewropea dwar l-istruttura tal-azjendi agrikoli sal-2016. Dak ir-Regolament jenħtieġ għalhekk li jiġi mħassar.
(2)
Il-programm ta' stħarriġ Ewropew dwar l-istruttura tal-azjendi agrikoli, li ilu jitwettaq fl-Unjoni mill-1966, jenħtieġ li jitkompla biex jiġu eżaminati x-xejriet fl-istruttura tal-azjendi agrikoli fil-livell tal-Unjoni u biex tiġi provduta l-bażi ta' għarfien statistiku meħtieġ għat-tfassil, l-implimentazzjoni, il-monitoraġġ, l-evalwazzjoni u r-rieżami ta' politiki relatati, b'mod partikolari l-Politika Agrikola Komuni (PAK), inklużi miżuri ta' żvilupp rurali, kif ukoll politiki tal-Unjoni dwar l-ambjent, dwar l-adattament għat-tibdil fil-klima u l-mitigazzjoni tiegħu u dwar l-użu tal-art u xi Għanijiet ta' Żvilupp Sostenibbli (SDGs). Tali bażi ta' għarfien hija meħtieġa wkoll sabiex jiġi stmat l-impatt ta' dawk il-politiki fuq il-forza tax-xogħol femminili fl-azjendi agrikoli.
(3)
Il-ġbir ta' data statistika, b'mod partikolari rigward l-istruttura tal-azjendi agrikoli, jenħtieġ li jimmira, fost objettivi oħra, li jinforma l-proċess tat-teħid ta' deċiżjonijiet b'data aġġornata bil-ħsieb ta' riformi ġejjiena tal-PAK.
(4)
Evalwazzjoni internazzjonali tal-istatistika agrikola wasslet għall-istabbiliment tal-Istrateġija Globali għat-Titjib tal-Istatistika Agrikola u Rurali tal-Organizzazzjoni tal-Ikel u l-Agrikoltura (FAO) li kienet approvata mill-Kumitat tan-Nazzjonijiet Uniti tal-Istatistika (UNSC) fl-2010. L-istatistika agrikola Ewropea jenħtieġ li, fejn ikun il-każ, issegwi r-rakkomandazzjonijiet tal-Istrateġija Globali għat-Titjib tal-Istatistika Agrikola u Rurali, kif ukoll dawk tal-Programm Dinji tal-FAO għaċ-Ċensiment tal-Agrikoltura 2020.
(5)
Ir-Regolament (KE) Nru 223/2009 tal-Parlament Ewropew u tal-Kunsill (3) jipprevedi l-ħolqien ta' qafas legali għall-iżvilupp, il-produzzjoni u d-disseminazzjoni tal-Istatistika Ewropea, abbażi ta' prinċipji statistiċi komuni. Huwa jistabbilixxi kriterji tal-kwalità, u jirreferi għall-ħtieġa li jitnaqqas il-piż tar-rispons minn fuq ir-rispondenti tal-istħarriġ u jikkontribwixxi għall-għan aktar ġenerali ta' tnaqqis tal-piżijiet amministrattivi.
(6)
Għad-deċennju li jmiss jenħtieġ li jiġi stabbilit programm statistiku bi skopijiet multipli dwar l-azjendi agrikoli sabiex jipprovdi l-qafas għal statistika armonizzata, kumparabbli u koerenti. Dik l-istatistika jenħtieġ li tkun immirata lejn l-esiġenzi ta' politika.
(7)
L-Istrateġija għall-Istatistika Agrikola għall-2020 u lil hinn, stabbilita mill-Kumitat tas-Sistema Ewropea tal-Istatistika (ESSC) f'Novembru 2015, tipprevedi l-adozzjoni ta' żewġ Regolamenti qafas li jkopru l-aspetti kollha tal-istatistika agrikola, bl-eċċezzjoni tal-Kontijiet Ekonomiċi għall-Agrikoltura. Dan ir-Regolament huwa wieħed minn dawk ir-Regolamenti qafas.
(8)
Għall-finijiet tal-armonizzazzjoni u l-komparabbiltà tal-informazzjoni dwar l-istruttura tal-azjendi agrikoli u bil-għan li jiġu ssodisfati l-ħtiġijiet attwali tal-Organizzazzjoni tas-Suq Uniku Komuni u b'mod partikolari s-settur tal-frott u l-inbid, jenħtieġ li r-Regolament (UE) Nru 1337/2011 tal-Parlament Ewropew u tal-Kunsill (4) jiġi integrat mal-informazzjoni strutturali fil-livell tal-azjendi agrikoli mill-2023 'il quddiem u jiġi sostitwit b'dan ir-Regolament. Għalhekk huwa meħtieġ li dak ir-Regolament jitħassar.
(9)
L-istatistika kumparabbli mill-Istati Membri kollha dwar l-istruttura tal-azjendi agrikoli hija importanti biex jiġi determinat l-iżvilupp tal-PAK. Għalhekk il-klassifikazzjonijiet standard u d-definizzjonijiet komuni jenħtieġ li jintużaw sa fejn hu possibbli għall-fatturi varjabbli.
(10)
Ir-rekords tad-data statistika dwar l-azjendi agrikoli jippermettu tabulazzjoni trasversali tad-data bażika u tad-data tal-moduli, u b'hekk jingħata lok biex tinstab l-informazzjoni abbażi ta' fatturi varjabbli bħalma huma s-sess tal-maniġer tal-azjenda agrikola, l-età ta' dak il-maniġer, l-istruttura tas-sjieda u d-daqs tal-azjenda agrikola u l-adozzjoni ta' miżuri ambjentali. Ser tkun possibbli diżaggregazzjoni tar-riżultati għall-kriterji inklużi fid-data bażika u għat-taħlitiet ta' kriterji.
(11)
Il-ġbir tal-informazzjoni dwar is-sena tat-twelid, is-sena meta ġie kklassifikat bħala l-maniġer tal-azjenda agrikola u s-sess jista' jipprovdi data għall-iżvilupp ta' azzjonijiet fir-rigward tat-tiġdid ġenerazzjonali u aspetti relatati mal-ugwaljanza bejn is-sessi.
(12)
Fost raġunijiet oħra, għall-finijiet tal-aġġornament tar-reġistri bażiċi tal-azjendi agrikoli u l-bqija tal-informazzjoni meħtieġa għall-istratifikazzjoni tal-kampjuni, jenħtieġ li fl-Unjoni jsir ċensiment tal-azjendi agrikoli mill-inqas kull għaxar snin. L-aktar ċensiment riċenti sar fl-2009/2010.
(13)
L-Istati Membri li fihom il-perjodi ta' ħidma ta' riċerka għas-sena ta' referenza tal-istħarriġ 2020 jikkoinċidu mal-ħidma ppjanata għaċ-ċensiment ta' 10 snin tal-popolazzjoni jenħtieġ li jkollhom il-possibbiltà li jmexxu l-istħarriġ agrikolu 'l quddiem b'sena sabiex jiġi evitat il-piż kbir tat-twettiq ta' żewġ ġabriet kbar fl-istess ħin.
(14)
Sabiex jiġi evitat li jitqiegħed piż bla bżonn fuq l-azjendi agrikoli u l-amministrazzjonijiet nazzjonali, jenħtieġ li jiġu stabbiliti ċerti livelli limitu. Biex issir analiżi xierqa tal-istruttura tal-agrikoltura Ewropea hemm bżonn li jiġu koperti mill-istatistika 98 % tal-erja agrikola użata u l-bhejjem fl-azjendi agrikoli. F'xi wħud mill-Istati Membri, dan ifisser li l-livelli limitu elenkati f'dan ir-Regolament huma għoljin wisq. Madankollu, l-azjendi agrikoli li jaqgħu taħt dawk il-livelli limitu tant huma żgħar li biżżejjed li jitwettaq ġbir ta' data ta' kampjun darba kull għaxar snin biex ikunu jistgħu jiġu stmati l-istruttura tagħhom u l-impatt tagħhom fuq il-produzzjoni, li jirriżulta fit-tnaqqis tal-ispejjeż u l-piżijiet filwaqt li tkun tista' tiġi mfassla azzjoni ta' politika effettiva biex jingħata appoġġ u sostenn lill-istrutturi tal-azjendi agrikoli ta' daqs żgħir.
(15)
Jenħtieġ li l-erjas li jintużaw għall-produzzjoni agrikola jiġu koperti mill-istatistika integrata dwar l-azjendi agrikoli, inkluża l-art użata minn żewġ azjendi agrikoli jew aktar peress li japplikaw drittijiet komuni.
(16)
Hemm bżonn li tasal informazzjoni dwar l-affiljazzjoni ta' azjenda agrikola ma' grupp ta' intrapriżi, li l-entitajiet tiegħu huma kkontrollati minn entità omm.
(17)
Biex jitnaqqas l-oneru minn fuq ir-rispondenti, jenħtieġ li l-Uffiċċji Nazzjonali tal-Istatistika (NSIs) u awtoritajiet nazzjonali oħra jkollhom aċċess għal data amministrattiva, dment li dik id-data tkun meħtieġa għall-iżvilupp, il-produzzjoni u d-disseminazzjoni tal-istatistika Ewropea, b'konformità mal-Artikolu 17a tar-Regolament (KE) Nru 223/2009.
(18)
L-Istati Membri jew l-awtoritajiet nazzjonali responsabbli jenħtieġ li jagħmlu ħilithom biex jimmodernizzaw il-modi tal-ġbir tad-data dwar l-azjendi agrikoli safejn ikun possibbli. L-użu ta' soluzzjonijiet diġitali f'dan ir-rigward jenħtieġ li jkun promoss.
(19)
Għall-finijiet ta' flessibbiltà għas-sistema Ewropea tal-istatistika agrikola, u għas-simplifikazzjoni u l-immodernizzar ta' statistika agrikola, il-fatturi varjabbli li jenħtieġ li jinġabru jenħtieġ li jiġu allokati għal gruppi ta' ġbir differenti (data u moduli ċentrali) li jvarjaw fil-frekwenza jew fir-rappreżentattività, jew it-tnejn.
(20)
L-oneru u l-ispejjeż tar-risposta jistgħu jitnaqqsu ulterjorment billi terġa' tintuża data mis-sena direttament qabel jew wara s-sena ta' referenza. Dan ikun partikolarment rilevanti għall-aspetti fejn ma tkun mistennija l-ebda bidla kbira minn sena għall-oħra.
(21)
Għall-finijiet ta' flessibbiltà u biex jitnaqqas l-oneru minn fuq ir-rispondenti, l-NSIs u awtoritajiet nazzjonali oħra, l-Istati Membri jenħtieġ li jitħallew jużaw stħarriġ statistiku, reġistri amministrattivi u kwalunkwe sors, metodu jew approċċ innovattiv ieħor inklużi metodi b'bażi xjentifika u dokumentati sew bħalma huma l-imputazzjoni, l-istimar u l-immudellar.
(22)
Il-ġbir ta' informazzjoni dwar l-użu ta' nutrijenti u ilma u dwar il-metodi ta' produzzjoni agrikola applikati f'azjendi agrikoli jenħtieġ li jittejjeb biex tkun provduta statistika addizzjonali għall-iżvilupp tal-politika agroambjentali u biex tittejjeb il-kwalità tal-indikaturi agroambjentali.
(23)
Għall-ġeokodifikazzjoni tal-azjendi agrikoli, jenħtieġ li tintuża t-tema tal-Unitajiet Statistiċi b'konformità mal-Anness III għad-Direttiva 2007/2/KE tal-Parlament Ewropew u tal-Kunsill (5).
(24)
Il-Kummissjoni trid tirrispetta l-kunfidenzjalità tad-data trasmessa b'konformità mar-Regolament (KE) Nru 223/2009. Il-protezzjoni meħtieġa tal-kunfidenzjalità tad-data jenħtieġ li tkun żgurata, fost mezzi oħra, bil-limitazzjoni tal-użu tal-parametri tal-post għall-analiżi tal-ispazju tal-informazzjoni u bl-aggregazzjoni xierqa meta tkun pubblikata l-istatistika. Għal dik ir-raġuni, jenħtieġ li jiġi żviluppat approċċ armonizzat għall-protezzjoni tal-kunfidenzjalità u l-aspetti tal-kwalità għad-disseminazzjoni tad-data filwaqt li jsiru sforzi biex l-aċċess online għall-istatistika uffiċċjali ssir faċli u ħafifa li tintuża mill-utenti.
(25)
Kwalunkwe proċessar ta' data personali taħt dan ir-Regolament huwa soġġett għar-Regolament (UE) 2016/679 tal-Parlament Ewropew u tal-Kunsill (6) u għad-dispożizzjonijiet adottati b'konformità ma' dak ir-Regolament, u/jew għar-Regolament (KE) Nru 45/2001 tal-Parlament Ewropew u tal-Kunsill (7), skont ma jkun il-każ.
(26)
Ir-Regolament (KE) Nru 1893/2006 tal-Parlament Ewropew u tal-Kunsill (8) jistabbilixxi l-klassifikazzjoni tal-istatistika ta' attivitajiet ekonomiċi fl-Unjoni Ewropea msemmija f'dan ir-Regolament għall-fini tad-definizzjoni tal-popolazzjoni rilevanti ta' azjendi agrikoli.
(27)
Skont ir-Regolament (KE) Nru 1059/2003 tal-Parlament Ewropew u tal-Kunsill (9), jenħtieġ li l-unitajiet territorjali jkunu definiti skont il-klassifikazzjoni tan-Nomenklatura ta' Unitajiet Territorjali għall-Istatistika (NUTS).
(28)
Jenħtieġ li jintalab finanzjament fuq numru ta' snin kemm mingħand l-Istati Membri kif ukoll mingħand l-Unjoni sabiex isir il-ġbir tad-data. Għalhekk, jenħtieġ li ssir provvediment għal għotja tal-Unjoni biex tkun ta' appoġġ għal dak il-programm permezz tal-Fond Agrikolu Ewropew ta' Garanzija taħt ir-Regolament (UE) Nru 1306/2013 tal-Parlament Ewropew u tal-Kunsill (10).
(29)
Dan ir-Regolament jistabbilixxi pakkett finanzjarju għad-durata sħiħa tal-qafas finanzjarju pluriennali rilevanti (QFP) li jikkostitwixxi l-ammont ta' r-referenza primarja, fis-sens tal-punt 17 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (11), għall-Parlament Ewropew u l-Kunsill matul il-proċedura baġitarja annwali. Dan ir-Regolament jagħmel provvediment għall-istabbiliment tal-baġit għal aktar ġabriet tad-data fil-kuntest tal-QFP sussegwenti.
(30)
L-aspetti ekonomiċi ta' dan ir-Regolament jenħtieġ li jiġu rieżaminati għall-perjodu ta' wara l-2020 billi jitqiesu l-QFP l-ġdid u tibdiliet oħra rilevanti għall-istrumenti tal-Unjoni. Abbażi ta' dak ir-rieżami, il-Kummissjoni jenħtieġ li tikkunsidra li tipproponi bidliet rilevanti għal dan ir-Regolament.
(31)
Minħabba li l-għan ta' dan ir-Regolament, jiġifieri l-produzzjoni sistematika ta' statistika Ewropea dwar azjendi agrikoli fl-Unjoni, ma jistax jintlaħaq b'mod suffiċjenti mill-Istati Membri iżda jista', minħabba fil-konsistenza u l-kumparabbiltà jintlaħaq aħjar fil-livell tal-Unjoni, l-Unjoni tista' tadotta miżuri, f'konformità mal-prinċipju ta' sussidjarjetà kif stabbilit fl-Artikolu 5 tat-Trattat dwar l-Unjoni Ewropea. F'konformità mal-prinċipju tal-proporzjonalità, kif stabbilit f'dak l-Artikolu, dan ir-Regolament ma jmurx lil hinn minn dak li huwa meħtieġ sabiex jinkisbu dak l-għan.
(32)
Ir-Regolament (KE) Nru 223/2009 jipprevedi qafas ta' referenza għall-istatistika Ewropea u jirrikjedi li l-Istati Membri jikkonformaw mal-prinċipji ta' statistika u mal-kriterji tal-kwalità speċifikati f'dak ir-Regolament. Ir-rapporti tal-kwalità huma essenzjali għall-valutazzjoni, it-titjib u l-komunikazzjoni dwar il-kwalità tal-istatistika Ewropea. L-ESSC approva standard tas-Sistema Ewropea tal-Istatistika (ESS) għall-Istruttura tar-Rapporti tal-Kwalità, skont l-Artikolu 12 tar-Regolament (KE) Nru 223/2009. L-istandard tal-ESS jenħtieġ li jikkontribwixxi għall-armonizzazzjoni tar-rappurtar tal-kwalità taħt dan ir-Regolament.
(33)
Twettqet valutazzjoni tal-impatt skont il-prinċipju ta' ġestjoni finanzjarja tajba, sabiex il-programm statistiku stabbilit b'dan ir-Regolament jiġi ffukat fuq il-ħtieġa ta' effettività fl-ilħuq tal-objettivi u biex il-limitazzjonijiet baġitarji jiġu inkorporati mill-fażi tat-tfassil 'il quddiem.
(34)
Biex jiġu żgurati kondizzjonijiet uniformi għall-implimentazzjoni ta' dan ir-Regolament, jenħtieġ li l-Kummissjoni tingħata setgħat ta' implimentazzjoni fir-rigward tal-ispeċifikazzjoni tad-deskrizzjonijiet tal-fatturi varjabbli elenkati f'dan ir-Regolament u l-elementi tekniċi tad-data li jenħtieġ li jiġu pprovduti, l-istabbiliment tad-deskrizzjonijiet tal-fatturi varjabbli u arranġamenti prattiċi oħra għall-ġbir ta' data ad hoc kif stabbilit f'dan ir-Regolament, kif ukoll l-istabbiliment tal-arranġamenti prattiċi għal u l-kontenut tar-rapporti tal-kwalità. Jenħtieġ li dawn is-setgħat ikunu eżerċitati skont ir-Regolament (UE) Nru 182/2011 tal-Parlament Ewropew u tal-Kunsill (12). Meta teżerċita dawk is-setgħat, jenħtieġ li l-Kummissjoni tqis aspetti bħall-ispejjeż u l-piżijiet amministrattivi fuq l-azjendi agrikoli u l-Istati Membri.
(35)
Biex jittieħed kont tal-ħtiġijiet tad-data li qed jitfaċċaw u li prinċipalment jirriżultaw minn żviluppi ġodda fl-agrikoltura, leġislazzjoni riveduta u prijoritajiet tal-politika li qed jinbidlu, is-setgħa li jiġu adottati atti skont l-Artikolu 290 tat-Trattat dwar il-Funzjonament tal-Unjoni Ewropea (TFUE) jenħtieġ li tiġi delegata lill-Kummissjoni fir-rigward tal-emenda tas-suġġetti dettaljati elenkati f'dan ir-Regolament u li tissupplementa d-data rilevanti tal-modulu bl-ispeċifikazzjoni tal-informazzjoni li jenħtieġ li tiġi pprovduta fuq bażi ad-hoc kif stabbilit f'dan ir-Regolament. Sabiex tiġi żgurata l-kompatibbiltà u jiġi ffaċilitat l-użu ta' sorsi ta' data oħra, jenħtieġ li l-Kummissjoni tingħata s-setgħa li tadotta atti b'konformità mal-Artikolu 290 tat-TFUE b'rabta mal-emendar tal-fatturi varjabbli elenkati f'dan ir-Regolament. Meta tkun qed teżerċita dik is-setgħa, il-Kummissjoni jenħtieġ li tqis aspetti bħalma huma l-ispejjeż u l-piżijiet amministrattivi fuq l-azjendi agrikoli u l-Istati Membri. Huwa ta' importanza partikolari li l-Kummissjoni twettaq konsultazzjonijiet xierqa waqt il-ħidma preparatorja tagħha, inkluż fuq il-livell ta' esperti, u li dawk il-konsultazzjonijiet jitwettqu b'konformità mal-prinċipji stabbiliti fil-Ftehim Interistituzzjonali tat-13 ta' April 2016 dwar it-Tfassil Aħjar tal-Liġijiet (13). B'mod partikolari, biex tkun żgurata l-parteċipazzjoni ugwali fit-tħejjija tal-atti delegati, il-Parlament Ewropew u l-Kunsill jirċievu d-dokumenti kollha fl-istess ħin bħall-esperti tal-Istati Membri, u l-esperti tagħhom sistematikament ikollhom aċċess għal-laqgħat tal-gruppi ta' esperti tal-Kummissjoni li jkunu qed jieħdu ħsieb it-tħejjija tal-atti delegati.
(36)
Il-Kontrollur Ewropew għall-Protezzjoni tad-Data ġie kkonsultat u adotta opinjoni fl-20 ta' Novembru 2017 (14).
(37)
L-ESSC ġie kkonsultat,
ADOTTAW DAN IR-REGOLAMENT:
Artikolu 1
Suġġett
Dan ir-Regolament jistabbilixxi qafas għal statistika Ewropea fil-livell tal-azjendi agrikoli u jipprevedi l-integrazzjoni tal-informazzjoni dwar l-istruttura ma' dik dwar il-metodi ta' produzzjoni, il-miżuri ta' żvilupp rurali, l-aspetti agroambjentali u informazzjoni relatata oħra.
Artikolu 2
Definizzjonijiet
Għall-finijiet ta' dan ir-Regolament, għandhom japplikaw id-definizzjonijiet li ġejjin:
(a)
“farm” jew “azjenda agrikola” tfisser unità unika, kemm teknikament kif ukoll ekonomikament, li għandha ġestjoni unika u li twettaq attivitajiet ekonomiċi fl-agrikoltura, skont ir-Regolament (KE) Nru 1893/2006, li jagħmlu parti mill-gruppi A.01.1, A.01.2, A.01.3, A.01.4, A.01.5 jew mill-“manutenzjoni ta' art agrikola f'kundizzjoni agrikola u ambjentali tajba” tal-grupp A.01.6 fit-territorju ekonomiku tal-Unjoni, bħala l-attività primarja jew sekondarja tagħha. Rigward l-attivitajiet tal-klassi A.01.49, huma biss l-attivitajiet ta' “Trobbija u tnissil ta' annimali semidomestiċi jew annimali ħajjin oħra” (bl-eċċezzjoni tat-trobbija tal-insetti) u “Trobbija ta' naħal u l-produzzjoni ta' għasel u x-xemgħa tan-naħal” li huma inklużi;
(b)
“unità agrikola tal-art komuni” tfisser entità ta' art li fuqha japplikaw drittijiet komuni u li tintuża minn żewġ azjendi agrikoli jew iktar għall-produzzjoni agrikola, iżda li mhix allokata fosthom;
(c)
“reġjun” tfisser l-unità territorjali tan-Nomenklatura ta' Unitajiet Territorjali għall-Istatistika (NUTS), definita b'konformità mar-Regolament (KE) Nru 1059/2003;
(d)
“unità ta' bhejjem” tfisser unità ta' kejl standard li tippermetti l-aggregazzjoni tad-diversi kategoriji ta' bhejjem sabiex ikunu jistgħu jitqabblu; il-koeffiċjenti għall-istabbiliment tal-unitajiet ta' bhejjem għall-kategoriji ta' bhejjem individwali huma elenkati fl-Anness I;
(e)
“erja agrikola użata” jew “EAU” tfisser erja ta' art li tintuża għall-biedja, inklużi raba', bur permanenti, għelejjel permanenti u art agrikola oħra li tintuża;
(f)
“sena ta' referenza” tfisser sena kalendarja li għaliha jirreferu l-perjodi ta' referenza;
(g)
“ġnien kulinari” tfisser erjas li jintużaw għall-produzzjoni ta' ikel maħsub għall-konsum proprju;
(h)
“modulu” tfisser sett ta' data wieħed jew aktar organizzati b'tali mod li jkopru suġġetti partikolari;
(i)
“suġġett” tfisser il-kontenut tal-informazzjoni li għandha tinġabar dwar l-unitajiet statistiċi, kull suġġett ikopri għadd ta' suġġetti dettaljati;
(j)
“suġġett dettaljat” tfisser il-kontenut dettaljat tal-informazzjoni li għandha tinġabar dwar l-unitajiet statistiċi b'rabta ma' suġġett speċifiku, fejn kull suġġett dettaljat ikopri numru ta' fatturi varjabbli;
(k)
“fattur varjabbli” tfisser karatteristika ta' unità li tkun qed tiġi osservata, li tista' tassumi aktar minn sett wieħed ta' valuri.
Artikolu 3
Kopertura
1.   Id-data meħtieġa minn dan ir-Regolament jenħtieġ li tkopri 98 % tal-erja agrikola utilzzata (EAU) totali (esklużi l-ġonna kulinari) u 98 % tal-unitajiet ta' bhejjem ta' kull Stat Membru.
2.   Sabiex jissodisfaw dawk ir-rekwiżiti, l-Istati Membri għandhom jipprovdu data rappreżentattiva tal-azjendi agrikoli u l-unitajiet agrikoli tal-art komuni li jissodisfaw mill-inqas wieħed mil-livelli limitu fiżiċi elenkati fl-Anness II fir-rigward tad-daqs tal-art agrikola jew in-numru ta' unitajiet ta' bhejjem.
3.   Eċċezzjonalment, fejn il-qafas speċifikat taħt il-paragrafu 2 jirrappreżenta aktar minn 98 % tal-produzzjoni agrikola nazzjonali, imkejla bl-Output Standard skont ir-Regolament ta' Delega tal-Kummissjoni (UE) Nru 1198/2014 (15), l-Istati Membri jistgħu, soġġett għal approvazzjoni minn qabel mill-Kummissjoni (Eurostat), jistabbilixxu livelli limitu fiżiċi jew ekonomiċi korrispondenti ogħla biex inaqqsu l-qafas, dment li tintlaħaq il-kopertura ta' 98 % tal-erja agrikola użata totali (eskluż il-ġonna kulinari) u 98 % tal-unitajiet ta' bhejjem tal-Istati Membri.
4.   Fejn il-qafas speċifikat taħt il-paragrafu 2 ta' dan l-Artikolu ma jirrappreżentax 98 % tal-erja agrikola utilizzata u 98 % tal-unitajiet ta' bhejjem, l-Istati Membri għandhom jestendu l-qafas skont id-dispożizzjonijiet tal-Artikolu 6 billi jistabbilixxu limiti massimi aktar baxxi minn dawk imsemmija fil-paragrafu 2 ta' dan l-Artikolu jew billi jistabbilixxu limiti massimi addizzjonali, jew it-tnejn.
Artikolu 4
Sorsi u metodi tad-data
1.   Għall-finijiet li tinkiseb id-data msemmija f'dan ir-Regolament, l-Istati Membri għandhom jużaw wieħed jew aktar mis-sorsi jew il-metodi li ġejjin, bil-kondizzjoni li l-informazzjoni tippermetti l-produzzjoni ta' statistika li tissodisfa r-rekwiżiti tal-kwalità stabbiliti fl-Artikolu 11:
(a)
stħarriġ statistiku;
(b)
is-sorsi ta' data amministrattiva speċifikati fil-paragrafu 2 ta' dan l-Artikolu;
(c)
sorsi, metodi jew approċċi innovattivi oħra.
2.   L-Istati Membri jistgħu jużaw informazzjoni mis-sistema integrata ta' amministrazzjoni u kontroll (SIAK) stabbilita bir-Regolament (UE) Nru 1307/2013 tal-Parlament Ewropew u tal-Kunsill (16), is-sistema għall-identifikazzjoni u r-reġistrazzjoni ta' annimali bovini stabbilita bir-Regolament (KE) Nru 1760/2000 tal-Parlament Ewropew u tal-Kunsill (17) u s-sistema għall-identifikazzjoni u r-reġistrazzjoni tal-annimali ovini u kaprini stabbilita bir-Regolament tal-Kunsill (KE) Nru 21/2004 (18), ir-reġistru tal-vinji implimentat skont l-Artikolu 145 tar-Regolament (UE) Nru 1308/2013 tal-Parlament Ewropew u tal-Kunsill (19), u r-reġistri tal-biedja organika stabbiliti skont ir-Regolament tal-Kunsill (KE) Nru 834/2007 (20). L-Istati Membri jistgħu jużaw ukoll sorsi amministrattivi assoċjati ma' miżuri ta' żvilupp rurali speċifiċi.
3.   L-Istati Membri li jiddeċiedu li jużaw is-sorsi, metodi jew approċċi innovattivi msemmija fil-punt (c) tal-paragrafu 1 għandhom jinfurmaw lill-Kummissjoni (Eurostat) matul is-sena ta' referenza preċedenti għas-sena ta' referenza u għandhom jipprovdu d-dettalji dwar il-kwalità tad-data miksuba minn dak is-sors, metodu jew approċċ innovattiv u l-metodi ta' ġbir ta' data li ser jintużaw.
4.   L-awtoritajiet nazzjonali responsabbli biex jissodisfaw ir-rekwiżiti ta' dan ir-Regolament għandu jkollhom id-dritt li jaċċessaw u jużaw data, minnufih u mingħajr ħlas, inkluża data individwali dwar azjendi agrikoli u data personali dwar id-detenturi tagħhom li tkun tinsab f'fajls amministrattivi miġbura fit-territorju nazzjonali tagħhom skont l-Artikolu 17a tar-Regolament (KE) Nru 223/2009. L-awtoritajiet nazzjonali u s-sidien tar-rekords amministrattivi għandhom jistabbilixxu l-mekkaniżmi ta' kooperazzjoni meħtieġa.
Artikolu 5
Data strutturali ċentrali
1.   L-Istati Membri għandhom jiġbru u jipprovdu d-data strutturali ċentrali (“data ċentrali”) relatata mal-azjendi agrikoli msemmija fl-Artikolu 3(2) u (3), għas-snin ta' referenza 2020, 2023 u 2026, kif elenkat fl-Anness III. Il-ġbir tad-data ċentrali għas-sena ta' referenza 2020 għandu jsir bħala ċensiment.
2.   Il-ġabriet tad-data ċentrali għas-snin ta' referenza 2023 u 2026 jista' jsir fuq kampjuni. F'dak il-każ l-Istati Membri għandhom jiżguraw li r-riżultati pponderati jkunu statistikament rappreżentattivi tal-azjendi agrikoli f'kull reġjun u jitfasslu b'mod li jissodisfa r-rekwiżiti ta' preċiżjoni stabbiliti fl-Anness V.
3.   Meta fattur varjabbli elenkat fl-Anness III ikollu prevalenza baxxa jew żero fi Stat Membru, dak il-fattur varjabbli jista' jiġi eskluż mill-ġbir tad-data dment li l-Istat Membru kkonċernat jipprovdi informazzjoni fejn jiġġustifika l-esklużjoni tiegħu b'mod debitu lill-Kummissjoni (Eurostat) fis-sena kalendarja li tippreċedi s-sena ta' referenza.
4.   Il-Kummissjoni għandha tingħata s-setgħa tadotta atti ta' implimentazzjoni li jispeċifikaw d-deskrizzjonijiet tal-fatturi varjabbli elenkati fl-Anness III.
Dawk l-atti ta' implimentazzjoni għandhom jiġu adottati skont il-proċedura ta' eżami msemmija fl-Artikolu 17(2) mhux aktar tard mit-28 ta' Frar 2019 għas-sena ta' referenza 2020, sa mhux aktar tard mill-31 ta' Diċembru 2021 għas-sena ta' referenza 2023, u sa mhux aktar tard mill-31 ta' Diċembru 2024 għas-sena ta' referenza 2026.
5.   Il-Kummissjoni għandu jkollha s-setgħa li tadotta atti delegati b'konformità mal-Artikolu 16 b'rabta ma' emendi tal-fatturi varjabbli elenkati fl-Anness III fejn meħtieġ għall-fini tal-armonizzazzjoni mas-sorsi tad-data speċifikati fl-Artikolu 4(2), għas-snin 2023 u 2026. Fl-eżerċizzju tas-setgħa tagħha, il-Kummissjoni għandha tiżgura li tali atti delegati jissostitwixxu biss il-fatturi varjabbli elenkati fl-Anness III li ma jistgħux jibqgħu jinkisbu mis-sorsi tad-data speċifikati. Fil-każ ta' sostituzzjoni, il-Kummissjoni għandha tiżgura li l-fatturi varjabbli l-ġodda jkunu jistgħu jiġu derivati mis-sorsi tad-data speċifikati fl-Artikolu 4(2). Barra minn hekk, għandha tiżgura wkoll li tali atti delegati jkunu ġustifikati kif dovut u ma jimponux piżijiet jew spejjeż addizzjonali sinifikanti fuq l-Istati Membri jew fuq ir-rispondenti.
6.   Dawk l-atti delegati għandhom jiġu adottati sat-30 ta' Settembru 2021 għas-sena ta' referenza 2023 u sat-30 ta' Settembru 2024 għas-sena ta' referenza 2026.
Artikolu 6
Estensjoni tal-qafas
1.   L-Istati Membri li jestendu l-qafas skont l-Artikolu 3(4) għandhom jipprovdu data ċentrali dwar l-azjendi agrikoli inklużi f'dik l-estensjoni tal-qafas għas-sena ta' referenza 2020, fejn tkun koperta l-informazzjoni speċifikata fl-Anness III.
2.   Il-ġbir tad-data dwar l-azjendi agrikoli fl-estensjoni tal-qafas jista' jsir fuq kampjuni. F'dak il-każ l-Istati Membri għandhom jiżguraw li r-riżultati pponderati jkunu statistikament rappreżentattivi tal-azjendi agrikoli f'kull reġjun u jitfasslu b'mod li jissodisfa r-rekwiżiti ta' preċiżjoni stabbiliti fl-Anness V.
Artikolu 7
Data tal-moduli
1.   L-Istati Membri għandhom jiġbru u jipprovdu l-moduli dwar is-suġġetti u s-suġġetti dettaljati elenkati fl-Anness IV għas-snin ta' referenza li ġejjin:
(a)
il-modulu “Forza tax-xogħol u attivitajiet bi qligħ oħra” għall-2020, l-2023 u l-2026;
(b)
il-modulu “Żvilupp rurali” għall-2020, l-2023 u l-2026;
(c)
il-modulu “Akkomodazzjoni tal-annimali u ġestjoni tad-demel” għall-2020 u l-2026;
(d)
il-modulu “Irrigazzjoni” għall-2023;
(e)
il-modulu “Prattiki ta' ġestjoni tal-ħamrija” għall-2023;
(f)
il-modulu “Makkinarju u tagħmir” għall-2023;
(g)
il-modulu “Ġnien tal-frott” għall-2023;
(h)
il-modulu “Vinja” għall-2026;
2.   L-ambitu ta' dawk il-ġabriet tad-data għandu jinkludi l-azjendi agrikoli msemmija fl-Artikolu 3(2) u (3).
3.   Il-ġbir tad-data tal-moduli jista' jsir fuq kampjuni ta' azjendi agrikoli. F'dak il-każ l-Istati Membri għandhom jiżguraw li r-riżultati pponderati jkunu statistikament rappreżentattivi tal-azjendi agrikoli f'kull reġjun u jitfasslu b'mod li jissodisfa r-rekwiżiti ta' preċiżjoni stabbiliti fl-Anness V.
4.   Il-moduli għandhom jinġabru minn subkampjuni tal-azjendi agrikoli li għalihom tinġabar id-data ċentrali. Il-moduli għandhom jirriflettu s-sitwazzjoni fis-sena ta' referenza iżda jistgħu jkunu bbażati fuq is-sena li tiġi direttament qabel jew wara s-sena ta' referenza għall-moduli msemmija fil-punti (f), (g) u (h) tal-paragrafu 1 ta' dan l-Artikolu. Fi kwalunkwe każ, kull rekord li jipprovdi informazzjoni dwar moduli għandu jkun akkumpanjat mid-data ċentrali elenkata fl-Anness III.
5.   L-Istati Membri b'tal-inqas 1 000 ettaru ta' kwalunkwe għalla individwali, imsemmija taħt is-suġġetti dettaljati tal-modulu “Ġnien tal-frott” fl-Anness IV, li jipproduċu kompletament jew fil-biċċa l-kbira għas-suq, għandhom iwettqu l-modulu “Ġnien tal-frott” għal dik l-għalla partikolari.
6.   L-Istati Membri b'tal-inqas 1 000 ettaru ta' vinji mħawwla bi dwieli ta' għeneb għall-inbid, li jipproduċu kompletament jew fil-biċċa l-kbira għas-suq, għandhom iwettqu l-modulu “Vinja”.
7.   L-Istati Membri b'inqas minn 2 % ta' erja saqwija tal-EAU, u mingħajr reġjuni fil-livell NUTS 2 b'mill-inqas 5 % ta' erja saqwija tal-EAU, għandhom ikunu eżentati milli jwettqu l-modulu “Irrigazzjoni”.
8.   L-Istati Membri għandhom jinfurmaw lill-Kummissjoni (Eurostat) b'każijiet imsemmija fil-paragrafi 5, 6 u 7 sal-aħħar ta' Ġunju tas-sena li tippreċedi s-sena ta' referenza rispettiva.
9.   Meta fattur varjabbli jkollu prevalenza baxxa jew żero fi Stat Membru, dak il-fattur varjabbli jista' jiġi eskluż mill-ġbir tad-data dment li tkun provduta informazzjoni li tiġġustifika l-esklużjoni b'mod debitu lill-Kummissjoni (Eurostat) fis-sena kalendarja li tippreċedi s-sena ta' referenza.
Artikolu 8
Speċifikazzjoni teknika dwar id-data tal-moduli
1.   Il-Kummissjoni tista' tadotta atti ta' implimentazzjoni li jispeċifikaw l-elementi tekniċi li ġejjin tad-data li għandha tiġi provduta għal kull modulu u s-suġġett korrispondenti u s-suġġett dettaljat elenkati fl-Anness IV:
(a)
il-lista tal-fatturi varjabbli;
(b)
id-deskrizzjonijiet tal-fatturi varjabbli.
Dawk l-atti ta' implimentazzjoni għandhom jiġu adottati skont il-proċedura ta' eżami msemmija fl-Artikolu 17(2) mhux aktar tard mit-28 ta' Frar 2019 għas-sena ta' referenza 2020, sa mhux aktar tard mill-31 ta' Diċembru 2021 għas-sena ta' referenza 2023 u sa mhux aktar tard mill-31 ta' Diċembru 2024 għas-sena ta' referenza 2026.
2.   Meta tkun qed tadotta l-atti ta' implimentazzjoni li jispeċifikaw il-lista ta' fatturi varjabbli skont il-paragrafu 1, il-Kummissjoni għandha tiżgura li n-numru globali ta' fatturi varjabbli ċentrali u tal-moduli ma jaqbiżx it-300 fattur varjabbli fl-2020, l-470 fattur varjabbli fl-2023 u t-350 fattur varjabbli fl-2026.
3.   Għas-snin 2023 u 2026, il-Kummissjoni hija mogħtija s-setgħa tadotta atti delegati skont l-Artikolu 16 fir-rigward ta' emendi tas-suġġetti dettaljati elenkati fl-Anness IV. Matul l-eżerċitar tas-setgħa tagħha, il-Kummissjoni għandha tiżgura li dawn l-atti delegati ma jżidux b'mod sinifikanti l-piż impost min-numru ta' fatturi varjabbli. B'mod partikolari, il-Kummissjoni għandha tiżgura li l-atti delegati ma jwasslux għal żieda fin-numru ta' fatturi varjabbli msemmija fil-paragrafu 2 ta' dan l-Artikolu, u li massimu ta' 20 % tas-suġġetti dettaljati elenkati fl-Anness IV jinbidel għal kull modulu b'atti delegati. Madankollu, jekk 20 % jirrappreżenta inqas minn suġġett dettaljat wieħed, allura xorta jista' jinbidel suġġett dettaljat wieħed.
4.   Dawk l-atti delegati għandhom jiġu adottati sat-30 ta' Settembru 2021 għas-sena ta' referenza 2023 u sat-30 ta' Settembru 2024 għas-sena ta' referenza 2026.
5.   L-atti ta' implimentazzjoni msemmija fil-paragrafi 1 u 2 u l-atti delegati msemmija fil-paragrafu 3 m'għandhomx jimponu spejjeż addizzjonali sinifikanti li jirriżultaw f'piż sproporzjonat u mhux ġustifikat fuq l-azjendi agrikoli u fuq l-Istati Membri.
Artikolu 9
Data ad-hoc
1.   Il-Kummissjoni hija mogħtija s-setgħa tadotta atti delegati skont l-Artikolu 16 li tissupplimenta s-sett tad-data tal-moduli mogħtija fl-Anness IV, jekk jitqies li jkun meħtieġ li tinġabar informazzjoni addizzjonali. Dawk l-atti ddelegati għandhom jispeċifikaw:
(a)
is-suġġetti u s-suġġetti dettaljati li għandhom jiġu pprovduti fil-modulu ad hoc u r-raġunijiet għal tali bżonnijiet statistiċi addizzjonali;
(b)
is-sena ta' referenza.
2.   Il-Kummissjoni hija mogħtija s-setgħa li tadotta l-atti delegati msemmija fil-paragrafu 1 li tibda mis-sena ta' referenza 2023 u f'intervalli ta' tliet snin. Hija ma għandhiex tipproponi moduli ad hoc għas-snin ta' referenza li fihom il-ġbir tad-data jsir bħala ċensiment.
3.   Il-Kummissjoni tista' tadotta atti ta' implimentazzjoni biex tipprovdi:
(a)
lista ta' mhux iktar minn 20 fattur varjabbli, li għandha tintbagħat lill-Kummissjoni (Eurostat) u l-unitajiet ta' kejl korrispondenti;
(b)
id-deskrizzjonijiet tal-fatturi varjabbli;
(c)
ir-rekwiżiti ta' preċiżjoni;
(d)
il-perjodi ta' referenza;
(e)
id-dati tat-trasmissjonijiet.
Dawk l-atti ta' implimentazzjoni għandhom jiġu adottati b'konformità mal-proċedura ta' eżami msemmija fl-Artikolu 17(2) sa mhux aktar tard minn 12-il xahar qabel ma tibda s-sena ta' referenza.
4.   L-atti delegati msemmija fil-paragrafi 1 ta' dan l-Artikolu u l-atti ta' implimentazzjoni msemmija fil-paragrafu 3 ta' dan l-Artikolu m'għandhomx jimponu spejjeż addizzjonali sinifikanti li jirriżultaw f'piż sproporzjonat u mhux ġustifikat fuq l-azjendi agrikoli u fuq l-Istati Membri.
Artikolu 10
Perjodu ta' referenza
L-informazzjoni miġbura għandha tirreferi għal sena ta' referenza unika li hija komuni għall-Istati Membri kollha b'referenza għas-sitwazzjoni matul perjodu ta' żmien jew data speċifikati kif ġej:
(a)
Għall-fatturi varjabbli tal-art, l-użu tal-art għandu jirreferi għas-sena ta' referenza. Fil-każ ta' għelejjel suċċessivi mill-istess biċċa art, l-użu tal-art għandu jirreferi għal għalla li tiġi maħsuda matul is-sena ta' referenza, irrispettivament minn meta tinżera' l-għalla inkwistjoni.
(b)
Għall-fatturi varjabbli dwar l-irrigazzjoni u l-prattiki ta' ġestjoni tal-ħamrija, il-perjodu ta' referenza huwa perjodu ta' 12-il xahar li jintemm fis-sena ta' referenza, li għandu jiġi stabbilit minn kull Stat Membru bil-għan li jkunu koperti ċ-ċikli ta' produzzjoni relatati.
(c)
Għall-fatturi varjabbli dwar il-bhejjem, l-akkomodazzjoni tal-annimali u l-ġestjoni tad-demel, kull Stat Membru għandu jistabbilixxi jum ta' referenza komuni fis-sena ta' referenza. Il-fatturi varjabbli dwar il-ġestjoni tad-demel għandhom jirreferu għall-perjodu ta' 12-il xahar li jinkludi dik id-data.
(d)
Għall-fatturi varjabbli dwar il-forza tax-xogħol, kull Stat Membru għandu jistabbilixxi perjodu ta' referenza ta' 12-il xahar li jintemm f'jum ta' referenza fis-sena ta' referenza.
(e)
Għall-fatturi varjabbli dwar il-miżuri ta' żvilupp rurali implimentati fl-azjendi agrikoli individwali, il-perjodu ta' referenza għandu jkun il-perjodu ta' tliet snin li jintemm fil-31 ta' Diċembru tas-sena ta' referenza.
(f)
Għall-fatturi varjabbli l-oħra kollha, kull Stat Membru għandu jistabbilixxi jum ta' referenza komuni fis-sena ta' referenza.
Artikolu 11
Kwalità
1.   L-Istati Membri għandhom jieħdu l-miżuri meħtieġa biex jiżguraw il-kwalità tad-data u tal-metadata trasmessi.
2.   Għall-finijiet ta' dan ir-Regolament, għandhom japplikaw il-kriterji tal-kwalità definiti fl-Artikolu 12(1) tar-Regolament (KE) Nru 223/2009.
3.   Il-Kummissjoni (Eurostat) għandha tivvaluta l-kwalità tad-data u tal-metadata trasmessi.
4.   Għal dak il-għan, l-Istati Membri għandhom jittrasmettu rapport ta' kwalità li jiddeskrivi l-proċess statistiku lill-Kummissjoni (Eurostat), għal kull sena ta' referenza koperta minn dan ir-Regolament, u b'mod partikolari:
(a)
il-metadata li tiddeskrivi l-metodoloġija użata u kif intlaħqu l-ispeċifikazzjonijiet tekniċi b'referenza għal dawk stabbiliti minn dan ir-Regolament;
(b)
l-informazzjoni dwar il-konformità mar-rekwiżiti minimi għall-oqfsa tal-ikkampjunar użati, inkluż fl-iżvilupp u l-aġġornament tagħhom, kif stabbilit f'dan ir-Regolament;
Il-Kummissjoni tista' tadotta atti ta' implimentazzjoni li jistabbilixxu l-arranġamenti prattiċi għal, u l-kontenut tar-rapporti tal-kwalità. Dawk l-atti ta' implimentazzjoni għandhom jiġu adottati skont il-proċedura ta' eżami msemmija fl-Artikolu 17(2) u ma għandhomx jimponu piżijiet jew spejjeż addizzjonali sinifikanti fuq l-Istati Membri.
5.   L-Istati Membri għandhom jinfurmaw lill-Kummissjoni (Eurostat) kemm jista' jkun malajr, dwar kwalunkwe informazzjoni jew bidla rilevanti fir-rigward tal-implimentazzjoni ta' dan ir-Regolament li jistgħu jinfluwenzaw il-kwalità tad-data trasmessa.
6.   Fuq talba tal-Kummissjoni (Eurostat), l-Istati Membri għandhom jipprovdu kjarifika addizzjonali meħtieġa biex tiġi evalwata l-kwalità tal-informazzjoni statistika.
Artikolu 12
Trasmissjoni tad-data u tal-metadata u skadenzi
1.   Għas-sena ta' referenza 2020, l-Istati Membri għandhom jittrasmettu data ċentrali u tal-modulu u rapport tal-kwalità lill-Kummissjoni (Eurostat) fi żmien 15-il xahar wara tmiem is-sena ta' referenza.
2.   Għas-snin ta' referenza 2023 u 2026, l-Istati Membri għandhom jittrasmettu data ċentrali u tal-modulu vvalidata u rapport tal-kwalità lill-Kummissjoni (Eurostat) fi żmien 12-il xahar minn tmiem is-sena ta' referenza.
3.   Id-data trasmessa lill-Kummissjoni (Eurostat) għandha tkun fil-livell ta' azjendi agrikoli individwali. Il-modulu u d-data ad hoc għandhom ikunu marbuta mad-data ċentrali elenkata fl-Anness III fil-livell ta' azjenda agrikola individwali għall-istess sena ta' referenza. Ir-rekords provduti għandhom jinkludu l-fatturi ta' estrapolazzjoni u l-informazzjoni dwar l-istratifikazzjoni.
4.   L-Istati Membri għandhom jittrasmettu d-data u l-metadata bl-użu ta' format tekniku speċifikat mill-Kummissjoni (Eurostat). Id-data u l-metadata għandhom ikunu provduti lill-Kummissjoni (Eurostat) permezz ta' servizzi ta' punt ta' dħul uniku.
Artikolu 13
Kontribuzzjoni tal-Unjoni
1.   Għall-implimentazzjoni ta' dan ir-Regolament, l-Unjoni għandha tipprovdi għotjiet lill-istituti nazzjonali tal-istatistika u awtoritajiet nazzjonali oħra msemmija fl-Artikolu 5(2) tar-Regolament (KE) Nru 223/2009, għal:
(a)
l-iżvilupp jew l-implimentazzjoni ta' rekwiżiti tad-data, jew it-tnejn;
(b)
l-iżvilupp ta' metodoloġiji għall-immodernizzar tas-sistemi statistiċi li jimmiraw lejn kwalità ogħla jew kostijiet aktar baxxi u li jnaqqsu l-piż amministrattiv għall-produzzjoni ta' statistika integrata dwar l-azjendi agrikoli permezz tal-użu tas-sorsi u l-metodi msemmija fl-Artikolu 4.
2.   L-Istati Membri għandhom jirċievu għotjiet mill-Unjoni biex ikopru l-ispiża marbuta mal-ġabriet tad-data speċifikat fl-Artikoli 5, 6 u 7, fl-ambitu tal-pakkett finanzjarju speċifikat fl-Artikolu 14.
3.   Il-kontribuzzjoni finanzjarja tal-Unjoni msemmija fil-paragrafu 2 ma għandhiex taqbeż il-75 % tal-ispejjeż eliġibbli, soġġett għall-ammonti massimi speċifikati fil-paragrafi 4 u 5.
4.   Għall-kostijiet miġbura flimkien tad-data ċentrali u l-ġabriet ta' data tal-modulu tal-2020, il-kontribuzzjoni finanzjarja tal-Unjoni għandha tkun limitata għall-ammonti massimi speċifikati hawn taħt:
(a)
EUR 50 000 kull wieħed għal-Lussemburgu u għal Malta;
(b)
EUR 1 000 000 kull wieħed għall-Awstrija, il-Kroazja, l-Irlanda u l-Litwanja;
(c)
EUR 2 000 000 kull wieħed għall-Bulgarija, il-Ġermanja, l-Ungerija, il-Portugall u r-Renju Unit;
(d)
EUR 3 000 000 kull wieħed għall-Greċja, Spanja u Franza;
(e)
EUR 4 000 000 kull wieħed għall-Italja, il-Polonja u r-Rumanija;
(f)
EUR 300 000 kull wieħed għall-Istati Membri l-oħra kollha.
5.   Għall-ġabriet tad-data ċentrali u tad-data tal-moduli fl-2023 u l-2026, l-ammonti massimi speċifikati fil-paragrafu 4 għandhom jitnaqqsu b'50 %, soġġett għad-dispożizzjonijiet taħt il-QFP ta' wara l-2020.
6.   Għall-ġbir tad-data ad hoc speċifikata fl-Artikolu 9, l-Unjoni għandha tipprovdi għotjiet lill-uffiċċji nazzjonali tal-istatistika u lil awtoritajiet nazzjonali oħra msemmija fl-Artikolu 5(2) tar-Regolament (KE) Nru 223/2009, biex ikopru l-ispiża marbuta mal-implimentazzjoni tal-ġbir ta' data ad hoc. Il-kontribuzzjoni finanzjarja tal-Unjoni ma għandhiex taqbeż id-90 % tal-kostijiet eliġibbli.
7.   Il-kontribuzzjoni finanzjarja tal-Unjoni għall-għotjiet imsemmija fil-paragrafu 2 ta' dan l-Artikolu għandha tingħata mill-Fond Agrikolu Ewropew ta' Garanzija skont il-punt (d) tal-Artikolu 4(2) tar-Regolament (UE) Nru 1306/2013.
Artikolu 14
Pakkett finanzjarju
1.   Il-pakkett finanzjarju tal-Unjoni għall-implimentazzjoni tal-programm ta' ġabriet ta' data għas-sena ta' referenza 2020, inklużi l-approprjazzjonijiet meħtieġa għall-ġestjoni, iż-żamma u l-iżvilupp tas-sistemi ta' bażi tad-data użati fi ħdan il-Kummissjoni biex tkun proċessata d-data fornuta mill-Istati Membri taħt dan ir-Regolament, għandu jkun ta' EUR 40 000 000 għall-perjodu 2018-2020, kopert mill-QFP 2014-2020.
2.   Wara d-data tad-dħul fis-seħħ tal-QFP wara l-2020, l-ammont għall-perjodu ta' wara l-2020 għandu jkun stipulat mill-Parlament Ewropew u mill-Kunsill fuq proposta mill-Kummissjoni.
Artikolu 15
Protezzjoni tal-interessi finanzjarji tal-Unjoni
1.   Il-Kummissjoni għandha tieħu miżuri xierqa biex tiżgura li, meta jiġu implimentati azzjonijiet finanzjati taħt dan ir-Regolament, l-interessi finanzjarji tal-Unjoni jkunu protetti bl-applikazzjoni ta' miżuri preventivi kontra l-frodi, il-korruzzjoni u kwalunkwe attività illegali oħra, permezz ta' kontrolli konsistenti u effettivi u, jekk jinstabu xi irregolaritajiet, bl-irkupru tal-ammonti mħallsa ħażin u, fejn ikun il-każ, b'penali amministrattivi u finanzjarji effettivi, proporzjonati u dissważivi.
2.   Il-Kummissjoni jew ir-rappreżentanti tagħha u l-Qorti tal-Awdituri għandu jkollhom is-setgħa ta' awditu, fuq il-bażi ta' dokumenti u kontrolli fuq il-post, fuq il-benefiċjarji tal-għotja, il-kuntratturi u s-subkuntratturi u l-partijiet terzi kollha li, direttament jew indirettament, irċevew fondi tal-Unjoni taħt il-Programm.
3.   L-Uffiċċju Ewropew Kontra l-Frodi (OLAF) jista' jwettaq investigazzjonijiet, inklużi kontrolli u spezzjonijiet fuq il-post fuq l-operaturi ekonomiċi konċernati direttament jew indirettament minn dan il-finanzjament skont il-proċeduri stabbiliti fir-Regolament (UE, Euratom) Nru 883/2013 tal-Parlament Ewropew u tal-Kunsill (21) u fir-Regolament tal-Kunsill (Euratom, KE) Nru 2185/96 (22) bil-ħsieb li jkun stabbilit jekk kienx hemm frodi, korruzzjoni jew kwalunkwe attività illegali oħra li jaffettwaw l-interessi finanzjarji tal-Unjoni b'konnessjoni ma' ftehim ta' għotja jew deċiżjoni ta' għotja jew kuntratt finanzjat, direttament jew indirettament, fi ħdan il-qafas ta' dan ir-Regolament.
4.   Il-ftehimiet ta' kooperazzjoni ma' pajjiżi terzi u ma' organizzazzjonijiet internazzjonali u l-ftehimiet ta' għotja u d-deċiżjonijiet ta' għotja li jirriżultaw mill-implimentazzjoni ta' dan ir-Regolament għandhom espressament jagħtu setgħa lill-Kummissjoni, lill-Qorti tal-Awdituri u lill-OLAF biex iwettqu tali awditi, kontrolli u spezzjonijiet fuq il-post.
5.   Fejn l-implimentazzjoni ta' azzjoni hija esternalizzata jew subdelegata, kompletament jew parzjalment, jew fejn tirrikjedi l-għoti ta' kuntratt ta' akkwist jew li jingħata appoġġ finanzjarju lil parti terza, il-kuntratt, il-ftehim ta' għoti jew id-deċiżjoni ta' għoti għandhom jinkludu l-obbligu tal-kuntrattur jew tal-benefiċjarju li jimponu aċċettazzjoni espliċitu ta' dawk is-setgħat tal-Kummissjoni, il-Qorti tal-Awdituri u l-OLAF fuq kwalunkwe parti terza involuta.
6.   Il-paragrafi 4 u 5 għandhom japplikaw mingħajr preġudizzju għall-paragrafi 1, 2 u 3.
Artikolu 16
Eżerċitar tad-delega
1.   Is-setgħa ta' adozzjoni ta' atti delegati hija mogħtija lill-Kummissjoni suġġett għall-kondizzjonijiet stabbiliti f'dan l-Artikolu.
2.   Is-setgħa li tadotta atti delegati msemmija fl-Artikolu 5(6), l-Artikolu 8(3) u l-Artikolu 9(1) għandha tingħata lill-Kummissjoni għal perjodu ta' ħames snin mis-27 ta' Awwissu 2018. Il-Kummissjoni għandha tfassal rapport rigward id-delega tas-setgħa sa mhux aktar tard minn disa' xhur qabel ma jintemm il-perjodu ta' ħames snin. Id-delega ta' setgħa għandha tiġi estiża awtomatikament għal perjodi ta' żmien identiċi, ħlief jekk il-Parlament Ewropew jew il-Kunsill joġġezzjonaw għal tali estensjoni mhux iktar tard minn tliet xhur qabel it-tmiem ta' kull perjodu.
3.   Id-delega tas-setgħa msemmija fl-Artikolu 5(6), l-Artikolu 8(3) u l-Artikolu 9(1) tista' tiġi revokata fi kwalunkwe ħin mill-Parlament Ewropew jew mill-Kunsill. Deċiżjoni ta' revoka għandha ttemm id-delega tas-setgħa speċifikata f'dik id-deċiżjoni. Għandha ssir effettiva fil-jum wara l-pubblikazzjoni tad-deċiżjoni f'Il-Ġurnal Uffiċjali tal-Unjoni Ewropea jew f'data aktar tard speċifikata fih. Hija ma għandhiex taffettwa l-validità ta' kwalunkwe att delegat diġà fis-seħħ.
4.   Qabel ma tadotta att delegat, il-Kummissjoni għandha tikkonsulta lill-esperti maħtura minn kull Stat Membru skont il-prinċipji stabbiliti fil-Ftehim Interistituzzjonali tat-13 ta' April 2016 dwar it-Tfassil Aħjar tal-Liġijiet.
5.   Hekk kif tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill.
6.   Att delegat adottat skont l-Artikolu 5(6), l-Artikolu 8(3) u l-Artikolu 9(1) għandu jidħol fis-seħħ biss jekk ma tkun saret l-ebda oġġezzjoni mill-Parlament Ewropew jew mill-Kunsill fi żmien xahrejn min-notifika ta' dak l-att lill-Parlament Ewropew u lill-Kunsill jew jekk, qabel l-iskadenza ta' dak il-perjodu, il-Parlament Ewropew u l-Kunsill ikunu għarrfu t-tnejn li huma lill-Kummissjoni li mhumiex se joġġezzjonaw. Dak il-perjodu għandu jiġi estiż b'xahrejn fuq l-inizjattiva tal-Parlament Ewropew jew tal-Kunsill.
Artikolu 17
Proċedura ta' Kumitat
1.   Il-Kummissjoni għandha tiġi assistita mill-Kumitat tas-Sistema Ewropea tal-Istatistika stabbilit mir-Regolament (KE) Nru 223/2009. Dak il-Kumitat għandu jkun kumitat fis-sens tar-Regolament (UE) Nru 182/2011.
2.   Fejn issir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.
Artikolu 18
Rapport mill-Kummissjoni
Sal-31 ta' Diċembru 2024, wara li tikkonsulta lill-ESSC, il-Kummissjoni għandha tippreżenta rapport dwar l-implimentazzjoni u l-kisba tal-objettivi ta' dan ir-Regolament lill-Parlament Ewropew u lill-Kunsill.
Artikolu 19
Derogi
B'deroga mill-Artikoli 5, 6(1), 7(1)(a), 7(1)(b), 7(1)(c), 8(2), 12(1), 13(4), 14(1) u l-Anness V, ir-referenzi għas-sena 2020 għandhom jiġu sostitwiti b'referenzi għas-sena 2019, jekk meħtieġ, għall-Greċja u għall-Portugall.
Artikolu 20
Revoka
1.   Ir-Regolament (UE) Nru 1337/2011 jitħassar b'effett mill-1 ta' Jannar 2022.
2.   Ir-Regolament (KE) Nru 1166/2008 jitħassar b'effett mill-1 ta' Jannar 2019.
3.   Ir-referenzi għar-Regolamenti mħassra għandhom jinftiehmu bħala referenzi għal dan ir-Regolament.
Artikolu 21
Dħul fis-seħħ
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-18 ta' Lulju 2018.
Għall-Parlament Ewropew
Il-President
A. TAJANI
Għall-Kunsill
Il-President
J. BOGNER-STRAUSS
(1)  Il-pożizzjoni tal-Parlament Ewropew tat-3 ta' Lulju 2018 għadha mhix ippubblikata fil-Ġurnal Uffiċjali) u d-Deċiżjoni tal-Kunsill tas-16 ta' Lulju 2018.
(2)  Ir-Regolament (KE) Nru 1166/2008 tal-Parlament Ewropew u tal-Kunsill tad-19 ta' Novembru 2008 dwar stħarriġ ta' strutturi tal-impriżi agrikoli u stħarriġ dwar metodi ta' produzzjoni agrikola u li jħassar ir-Regolament tal-Kunsill (KEE) Nru 571/88 (ĠU L 321, 1.12.2008, p. 14).
(3)  Ir-Regolament (KE) Nru 223/2009 tal-Parlament Ewropew u tal-Kunsill tal-11 ta' Marzu 2009 dwar l-Istatistika Ewropea u li jħassar ir-Regolament (Euratom, KE) Nru 1101/2008 tal-Parlament Ewropew u tal-Kunsill dwar it-trasmissjoni ta' data soġġetta għall-kunfidenzjalità statistika lill-Uffiċċju tal-Istatistika tal-Komunitajiet Ewropej, ir-Regolament tal-Kunsill (KE) Nru 322/97 u d-Deċiżjoni tal-Kunsill 89/382/KEE, Euratom li tistabbilixxi Kumitat dwar il-Programmi tal-Istatistika tal-Komunitajiet Ewropej (ĠU L 87, 31.3.2009, p. 164).
(4)  Ir-Regolament (UE) Nru 1337/2011 tal-Parlament Ewropew u tal-Kunsill tat-13 ta' Diċembru 2011 rigward l-istatistika Ewropea dwar għelejjel permanenti u li jħassar ir-Regolament tal-Kunsill (KEE) Nru 357/79 u d-Direttiva 2001/109/KE tal-Parlament Ewropew u tal-Kunsill (ĠU L 347, 30.12.2011, p. 7).
(5)  Id-Direttiva 2007/2/KE tal-Parlament Ewropew u tal-Kunsill tal-14 ta' Marzu 2007 li tistabbilixxi Infrastruttura għall-Informazzjoni Ġeografika fil-Komunità Ewropea (INSPIRE). (ĠU L 108, 25.4.2007, p. 1).
(6)  Ir-Regolament (UE) 2016/679 tal-Parlament Ewropew u tal-Kunsill tas-27 ta' April 2016 dwar il-protezzjoni tal-persuni fiżiċi fir-rigward tal-ipproċessar ta' data personali u dwar il-moviment liberu ta' tali data, u li jħassar id-Direttiva 95/46/KE (Regolament Ġenerali dwar il-Protezzjoni tad-Data) (ĠU L 119, 4.5.2016, p. 1).
(7)  Ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni tal-individwi fir-rigward tal-ipproċessar ta' data personali mill-istituzzjonijiet u l-korpi tal-Komunità u dwar il-moviment liberu ta' dik id-data (ĠU L 8, 12.1.2001, p. 1).
(8)  Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta' attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1).
(9)  Ir-Regolament (KE) Nru 1059/2003 tal-Parlament Ewropew u tal-Kunsill tas-26 ta' Mejju 2003 dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS) (ĠU L 154, 21.6.2003, p. 1).
(10)  Ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (ĠU L 347, 20.12.2013, p. 549).
(11)  ĠU C 373, 20.12.2013, p. 1.
(12)  Ir-Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet ta' kontroll mill-Istati Membri tal-eżerċizzju mill-Kummissjoni tas-setgħat ta' implimentazzjoni (ĠU L 55, 28.2.2011, p. 13).
(13)  ĠU L 123, 12.5.2016, p. 1.
(14)  ĠU C 14, 16.1.2018, p. 6.
(15)  Ir-Regolament ta' Delega tal-Kummissjoni (UE) Nru 1198/2014 tal-1 ta' Awwissu 2014 li jissupplementa r-Regolament tal-Kunsill (KE) Nru 1217/2009 li jistabbilixxi netwerk għall-ġbir ta' informazzjoni tal-kontabilità dwar id-dħul u l-operazzjoni kummerċjali ta' azjendi agrikoli fl-Unjoni Ewropea (ĠU L 321, 7.11.2014, p. 2).
(16)  Ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU L 347, 20.12.2013, p. 608).
(17)  Ir-Regolament (KE) Nru 1760/2000 tal-Parlament Ewropew u tal-Kunsill tas-17 ta' Lulju 2000 li jistabbilixxi sistema għall-identifikazzjoni u r-reġistrazzjoni tal-bhejjem tal-fart u dwar it-tikkettjar tal-laħam taċ-ċanga u tal-prodotti tal-laħam taċ-ċanga u li jħassar ir-Regolament tal-Kunsill (KE) Nru 820/97 (ĠU L 204, 11.8.2000, p. 1).
(18)  Ir-Regolament tal-Kunsill (KE) Nru 21/2004 tas-17 ta' Diċembru 2003 li jistabbilixxi sistema għall-identifikazzjoni u r-reġistrazzjoni tal-ammiali ovini u kaprini u li jemenda r-Regolament (KE) Nru 1782/2003 u d-Direttivi 92/102/KEE u 64/432/KEE (ĠU L 5, 9.1.2004, p. 8).
(19)  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).
(20)  Ir-Regolament tal-Kunsill (KE) Nru 834/2007 tat-28 ta' Ġunju 2007 dwar il-produzzjoni organika u t-tikkettar ta' prodotti organiċi u li jħassar ir-Regolament (KEE) Nru 2029/91 (ĠU L 189, 20.7.2007, p. 1).
(21)  Ir-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta' Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU L 248, 18.9.2013, p. 1).
(22)  Ir-Regolament tal-Kunsill (Euratom, KE) Nru 2185/96 tal-11 ta' Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra (ĠU L 292, 15.11.1996, p. 2).
ANNESS I
Koeffiċjenti ta' unitajiet ta' bhejjem
Tip ta' annimal
Karatteristiċi tal-annimal
Koeffiċjent
Annimali bovini
Ta' inqas minn sena
0,400
Ta' bejn sena u sentejn
0,700
Irġiel, ta' sentejn jew iktar
1,000
Erieħ, ta' sentejn jew iktar
0,800
Baqar tal-ħalib
1,000
Baqar mhux tal-ħalib
0,800
Nagħaġ u mogħoż
0,100
Majjali
Ħnienes, ta' piż ħaj ta' taħt l-20 kg
0,027
Majjali nisa għat-tnissil, ta' piż ħaj ta' 50 kg jew aktar
0,500
Majjali oħra
0,300
Tjur
Tiġieġ tas-simna
0,007
Tiġieġ tal-bajd
0,014
Tjur oħra
Dundjani
0,030
Papri
0,010
Wiżż
0,020
Ngħam
0,350
Tajr ieħor tar-razzett mhux ikklassifikati banda oħra
0,001
Fniek, nisa tat-tnissil
0,020
ANNESS II
Lista tal-limiti massimi fiżiċi
 (1)
Oġġett
Limitu massimu
UAA
5 ha
Raba'
2 ha
Patata
0,5 ha
Ħaxix frisk u frawli
0,5 ha
Pjanti aromatiċi, mediċinali u kulinari, fjuri u pjanti ornamentali, żerriegħa u nebbieta, mixtliet
0,2 ha
Siġar tal-frott, berries, siġar tal-ġewż, siġar tal-frott taċ-ċitru, għelejjel permanenti oħra esklużi mixtliet, vinji u siġar taż-żebbuġ
0,3 ha
Vinji
0,1 ha
Siġar taż-żebbuġ
0,3 ha
Serer
100 m2
Faqqiegħ kultivat
100 m2
Bhejjem
1,7 unità ta' bhejjem
(1)  Il-limiti massimi huma applikabbli għall-grupp ta' oġġetti kif elenkat.
ANNESS III
Data strutturali ċentrali: Fatturi varjabbli
Fatturi varjabbli ġenerali
Unitajiet/Kategoriji għall-valuri
Informazzjoni tal-istħarriġ
–
Identifikatur tal-azjenda agrikola
ID tal-azjenda agrikola
Post tal-azjenda agrikola
–
Pożizzjoni ġeografika
Il-kodiċi taċ-ċellula tal-grilja tal-unitajiet tal-istatistika ta' INSPIRE għall-użu pan-Ewropew.
–
Reġjun NUTS 3
Kodiċi NUTS 3
–
L-azjenda agrikola għandha żoni identifikati li jaffaċċjaw limitazzjonijiet naturali taħt ir-Regolament (UE) Nru 1305/2013.
L/M/O/N (1)
Personalità ġuridika tal-azjenda agrikola
–
Ir-responsabbiltà ġuridika u ekonomika tal-azjenda agrikola hija koperta minn:
–
Persuna fiżika li hija d-detentur uniku, meta l-azjenda agrikola tkun indipendenti
iva/le
–
–
Jekk iva, id-detentur huwa wkoll il-maniġer?
iva/le
–
–
–
Jekk le, il-maniġer hu membru tal-familja tad-detentur?
iva/le
–
–
–
–
Jekk iva, il-maniġer huwa l-konjuġi tad-detentur?
iva/le
–
Sjieda bi sħab
iva/le
–
Żewġ persuni fiżiċi jew aktar li huma sħab, meta l-azjenda agrikola tkun azjenda-grupp
iva/le
–
Persuna ġuridika
iva/le
–
–
Jekk iva, l-azjenda agrikola tagħmel parti minn grupp ta' intrapriżi?
iva/le
–
L-azjenda agrikola hija unità f'art komuni
iva/le
–
Id-detentur jibbenifika minn appoġġ mill-UE għal art jew annimali tal-azjenda agrikola u għalhekk inkluż fis-SIAK
iva/le
Id-detentur huwa bidwi żagħżugħ jew li għadu kif daħal ġdid fil-biedja, u rċieva appoġġ finanzjarju għal dan l-għan skont il-PAK fit-tliet snin preċedenti
iva/le
Maniġer tal-azjenda agrikola
–
Sena tat-twelid
sena
–
Sess
mara/raġel
–
Ħidma agrikola fl-azjenda agrikola (minbarra l-ħidma fid-dar)
Firxiet ta' Unità ta' Xogħol Annwali (AWU) (2)
Is-sena meta ġie klassifikat bħala l-maniġer tal-azjenda agrikola
sena
–
Taħriġ agrikolu tal-maniġer
Kodiċijiet ta' taħriġ
–
Taħriġ vokazzjonali mwettaq tul l-aħħar 12-il xahar
iva/le
Tip ta' pussess tal-EAU (fir-rigward tad-detentur)
–
Biedja fuq art proprja
ha
–
Biedja fuq art mikrija
ha
–
Biedja kondiviża jew modi oħra ta' pussess
ha
–
Art komuni
ha
Biedja organika
iva/le
–
EAU totali tal-azjenda agrikola li fuqha huma applikati u ċertifikati l-metodi ta' produzzjoni ta' biedja organika skont regoli nazzjonali jew tal-Unjoni Ewropea
ha
–
EAU totali tal-azjenda agrikola li qed tiġi konvertita għal metodi ta' produzzjoni organika li għandhom ikunu ċertifikati skont regoli nazzjonali jew tal-Unjoni Ewropea
ha
Parteċipazzjoni fi skemi ta' ċertifikazzjoni ambjentali oħra
iva/le
Fatturi varjabbli tal-art
Erja prinċipali totali
li minnha hija ċertifikata għall-biedja organika u/jew qed tiġi konvertita għaliha
EAU
ha
ha
–
Raba'
ha
ha
–
–
Ċereali għall-produzzjoni tal-ħabba (inkluża ż-żerriegħa)
ha
ha
–
–
–
Qamħ komuni u spelt
ha
ha
–
–
–
Qamħ durum
ha
ha
–
–
–
Segala u taħlitiet ta' ċereali tax-xitwa (maslin)
ha
–
–
–
Xgħir
ha
–
–
–
Ħafur u taħlitiet ta' ċereali tar-rebbiegħa (ħabba mħallta minbarra maslin)
ha
–
–
–
Żerriegħa tal-qamħirrum u taħlita taċ-ċifċiegħa tal-qamħirrun
ha
–
–
–
Triticale
ha
–
–
–
Sorgu
ha
–
–
–
Ċereali oħra mhux ikklassifikati banda oħra (qamħ saraċin, millieġ, skalora, eċċ.)
ha
–
–
–
Ross
ha
–
–
Bus u ħemes imnixxfa u għelejjel li fihom il-proteini għall-produzzjoni tal-ħabba (inklużi żerriegħa u taħlitiet ta' ċereali u bus u ħemes)
ha
ha
–
–
–
Piżelli tal-għalqa, fażola u lupin ħelu
ha
–
–
Għelejjel tal-għeruq
ha
ha
–
–
–
Patata (inkluża patata taż-żrigħ)
ha
ha
–
–
–
Pitrava taz-zokkor (eskluż iż-żerriegħa)
ha
ha
–
–
–
Għelejjel tal-għeruq oħra mhux ikklassifikati banda oħra
ha
–
–
Għelejjel industrijali
ha
ha
–
–
–
Żrieragħ taż-żejt
ha
ha
–
–
–
–
Kolza u żrieragħ tal-kolza tan-nevew
ha
–
–
–
–
Żerriegħa tal-ġirasol
ha
–
–
–
–
Soja
ha
ha
–
–
–
–
Żerriegħa tal-kittien (oilflax)
ha
–
–
–
–
Għelejjel taż-żrieragħ taż-żejt oħra mhux ikklassifikati banda oħra
ha
–
–
–
Għelejjel tal-fibra
ha
–
–
–
–
Fibra tal-kittien
ha
–
–
–
–
Qanneb
ha
–
–
–
–
Qoton
ha
–
–
–
–
Għelejjel tal-fibra oħra mhux ikklassifikati banda oħra
ha
–
–
–
Tabakk
ha
–
–
–
Ħops
ha
–
–
–
Pjanti aromatiċi, mediċinali u kulinari
ha
–
–
–
Għelejjel għall-enerġija mhux ikklassifikati banda oħra
ha
–
–
–
Għelejjel industrijali oħra mhux ikklassifikati banda oħra
ha
–
–
Pjanti li jinħasdu fi stadju bikri mir-raba'
ha
ha
–
–
–
Ħxejjex u mergħat temporanji
ha
ha
–
–
–
Pjanti luguminużi maħsuda fi stadju bikri
ha
ha
–
–
–
Qamħirrum aħdar
ha
–
–
–
Ċereali oħra maħsuda fi stadju bikri (minbarra l-qamħirrum aħdar)
ha
–
–
–
Pjanti oħra maħsuda fi stadju bikri mir-raba' mhux ikklassifikati banda oħra
ha
–
–
Ħaxix frisk (inkluż il-bettiegħ) u frawli
ha
ha
–
–
–
Ħaxix frisk (inkluż il-bettiegħ) u frawli mkabbra b'rotazzjoni ma' għelejjel ortikulturali (ortikultura kummerċjali)
ha
–
–
–
Ħaxix frisk (inkluż il-bettiegħ) u frawli mkabbra b'rotazzjoni ma' għelejjel mhux ortikulturali (għelieqi fil-miftuħ)
ha
–
–
Fjuri u pjanti ornamentali (minbarra mixtliet)
ha
–
–
Żrieragħ u nebbieta
ha
ha
–
–
Għelejjel oħra tar-raba' mhux ikklassifikati banda oħra
ha
–
–
Art mistrieħa
ha
–
Bur permanenti
ha
ha
–
–
Mergħat u ragħa, minbarra bwar mhux ikkultivati
ha
ha
–
–
Bwar mhux ikkultivati
ha
ha
–
–
Bur permanenti li ma għadux jintuża għal finijiet ta' produzzjoni u eliġibbli għall-ħlas ta' sussidji
ha
–
Għelejjel permanenti (inkluż pjantaġġuni mhux antiki u temporanjament abbandunati, esklużi żoni li jipproduċu għall-konsum proprju biss)
ha
ha
–
–
Frott, berries u ġewż (minbarra frott taċ-ċitru, għeneb u frawli)
ha
ha
–
–
–
Frott taż-żerriegħa
ha
–
–
–
Frott bl-għadma
ha
–
–
–
Frott minn żoni klimatiċi subtropikali u tropikali
ha
–
–
–
Berries (minbarra l-frawli)
ha
–
–
–
Ġewż
ha
–
–
Frott taċ-ċitru
ha
ha
–
–
Għeneb
ha
–
–
–
Għeneb għall-inbid
ha
ha
–
–
–
–
Għeneb għall-inbid b'denominazzjoni ta' oriġini protetta (DOP)
ha
–
–
–
–
Għeneb għall-inbid b'indikazzjoni ġeografika protetta (IĠP)
ha
–
–
–
–
Għeneb għal inbejjed oħra mhux ikklassifikati banda oħra (mingħajr DPO/IĠP)
ha
–
–
–
Għeneb għall-ikel
ha
–
–
–
Għeneb għaż-żbib
ha
–
–
Żebbuġ
ha
ha
–
–
Mixtliet
ha
–
–
Għelejjel permanenti oħra inkluż għelejjel permanenti oħra għall-konsum mill-bniedem
ha
–
–
–
Siġar tal-Milied
ha
–
Ġonna kulinarji
ha
Art agrikola oħra
ha
–
Art agrikola mhux użata
ha
–
Erja msaġġra
ha
–
–
Imsaġar ta' newba qasira
ha
–
Art oħra (art okkupata minn bini, irziezet, mogħdijiet, għadajjar u żoni mhux produttivi oħra)
ha
Żoni ta' sfruttament agrikolu speċjali
–
Faqqiegħ kultivat
ha
EAU taħt il-ħġieġ jew għata għolja aċċessibbli.
ha
–
Ħaxix, inkluż bettiegħ u frawli taħt ħġieġ jew għata għolja aċċessibbli
ha
ha
–
Fjuri u pjanti ornamentali (minbarra mixtliet) taħt ħġieġ jew għata għolja aċċessibbli
ha
–
Għelejjel tar-raba' oħra taħt ħġieġ jew għata għolja aċċessibbli
ha
–
Għelejjel permanenti taħt ħġieġ jew għata għolja aċċessibbli
ha
–
EAU oħra taħt ħġieġ jew għata għolja aċċessibbli mhux ikklassifikati banda oħra
ha
Irrigazzjoni fuq erja ta' barra kultivata
–
Total ta' erja saqwija
ha
Fatturi varjabbli tal-bhejjem
Numru totali ta' annimali
li minnha hija ċertifikata għall-biedja organika u/jew qed tiġi konvertita għaliha
Annimali bovini
ras
–
Annimali bovini ta' inqas minn sena
ras
–
Annimali bovini, ta' bejn sena u sentejn
ras
–
–
Annimali bovini rġiel, ta' bejn sena u sentejn
ras
–
–
Erieħ, ta' bejn sena u sentejn
ras
–
Annimali bovini rġiel ta' sentejn jew aktar
ras
–
Bovini nisa ta' sentejn jew aktar
ras
–
–
Erieħ ta' sentejn jew aktar
ras
–
–
Baqar
ras
–
–
–
Baqar tal-ħalib
ras
ras
–
–
–
Baqar mhux tal-ħalib
ras
ras
–
–
–
Bufli nisa
ras
iva/le
Nagħaġ u mogħoż
–
Nagħaġ (ta' kull età)
ras
ras
–
–
Nisa tat-tnissil
ras
–
–
Nagħaġ oħra
ras
–
Mogħoż (ta' kull età)
ras
ras
–
–
Nisa tat-tnissil
ras
–
–
Mogħoż oħra
ras
Majjali
ras
–
Ħnienes, ta' piż ħaj ta' taħt l-20 kg
ras
–
Majjali nisa għat-tnissil, ta' piż ħaj ta' 50 kg jew aktar
ras
–
Majjali oħra
ras
Tjur
ras
–
Tiġieġ tas-simna
ras
ras
–
Tiġieġ tal-bajd
ras
ras
–
Tjur oħra
ras
–
–
Dundjani
ras
–
–
Papri
ras
–
–
Wiżż
ras
–
–
Ngħam
ras
–
–
Tajr ieħor tar-razzett mhux ikklassifikati banda oħra
ras
Fniek
–
Nisa tat-tnissil
ras
Naħal
doqqajs
Ċriev
iva/le
Annimali bil-pil
iva/le
Bhejjem n.e.c.
iva/le
(1)  L – Żoni minbarra żoni muntanjużi li jaffaċċjaw limitazzjonijiet naturali sinifikanti; M – Żona muntanjuża żvantaġġata; O – Żoni oħra affettwati minn limitazzjonijiet speċifiċi; N – Żona normali (mhix żona żvantaġġata) Din il-klassifika tista' tiġi adattata fil-futur fid-dawl ta' żviluppi fil-PAK.
(2)  Firxa 2 ta' perċentwal ta' Unità ta' Xogħol Annwali (AWU): (> 0-< 25), (≥ 25-< 50), (≥ 50-< 75), (≥ 75-< 100), (100)
ANNESS IV
Suġġetti u suġġetti dettaljati fid-data tal-modulu
Modulu
Suġġett
Suġġett dettaljat
Forza tax-xogħol u attivitajiet bi qligħ oħra
Ġestjoni tal-azjenda agrikola
Detentur
Input ta' xogħol
Bilanċ bejn is-sessi
Il-miżuri ta'sikurezza, inkluż pjan tas-sikurezza għall-azjenda agrikola
Forza tax-xogħol tal-familja
Input ta' xogħol
Numru ta' persuni involuti
Bilanċ bejn is-sessi
Forza tax-xogħol mhix tal-familja
Input ta' xogħol
Numru ta' persuni impjegati
Bilanċ bejn is-sessi
Forza tax-xogħol mhux regolari impjegata mill-azjenda agrikola
Input ta' xogħol minn kuntratturi
Attivitajiet oħra ta' qligħ relatati direttament mal-azjenda agrikola
Tipi ta' attivitajiet
Importanza għall-azjenda agrikola
Input ta' xogħol
Attivitajiet oħra ta' qligħ mhux relatati direttament mal-azjenda agrikola
Input ta' xogħol
Żvilupp rurali
Azjendi agrikoli appoġġati minn miżuri ta' żvilupp rurali
Servizzi ta' konsulenza, ta' ġestjoni tal-azjendi agrikoli u ta' għajnuna għall-azjendi agrikoli
Żvilupp tal-azjendi agrikoli u kummerċjali
Skemi tal-kwalità għall-prodotti agrikoli u l-oġġetti tal-ikel
Investimenti f'assi fiżiċi
Ir-restawr tal-potenzjal ta' produzzjoni tal-agrikoltura li tkun saritlu ħsara minn diżastri naturali u avvenimenti katastrofiċi u l-introduzzjoni ta' azzjonijiet ta' prevenzjoni adatti
Investimenti fl-iżvilupp ta' żoni tal-foresti u titjib tal-foresti ta' vijabbiltà
Ħlasijiet tal-klima agroambjentali
Biedja organika
Ħlasijiet marbuta ma' Natura 2000 u d-Direttiva qafas dwar l-ilma
Ħlasijiet lil żoni li jaffaċċjaw limitazzjonijiet naturali jew limitazzjonijiet speċifiċi oħra
Trattament xieraq tal-annimali
Ġestjoni tar-riskju
Akkomodazzjoni tal-annimali u ġestjoni tad-demel
Akkomodazzjoni tal-annimali
Akkomodazzjoni tal-bovini
Akkomodazzjoni tal-majjali
Akkomodazzjoni tat-tiġieġ tal-bajd
L-użu tan-nutrijenti u d-demel fuq l-azjenda agrikola
EAU fertilizzata
Demel esportat mill-azjenda agrikola u importat fiha
Fertilizzanti organiċi u bbażati fuq l-iskart minbarra demel
Tekniki ta' applikazzjoni tad-demel
Żmien ta' inkorporazzjoni għal kull tip ta' tifrix
Faċilitajiet għad-demel
Faċilitajiet u kapaċità għall-ħżin tad-demel
Tisqija
Prattiki ta' tisqija
Diponibbiltà tat-tisqija
Metodi ta' tisqija
Sorsi ta' ilma tat-tisqija
Parametri tekniċi tat-tagħmir tat-tisqija
Għelejjel imsaqqija tul perjodu ta' 12-il xahar
Ċereali għall-produzzjoni tal-ħabba
Bus u ħemes imnixxfa u għelejjel li fihom il-proteini għall-produzzjoni tal-ħabba
Għelejjel tal-għeruq
Għelejjel industrijali
Pjanti li jinħasdu fi stadju bikri mir-raba'
Għelejjel oħra ta' raba'
Bur permanenti
Għelejjel permanenti
Prattiki ta' Ġestjoni tal-Ħamrija
Prattiki ta' Ġestjoni tal-Ħamrija fuq art ta' barra
Metodi ta' ħdim tar-raba'
Għata tal-ħamrija fuq ir-raba'
Newba tal-għelejjel fuq ir-raba'
Erja b'fokus ekoloġiku
Makkinarju u tagħmir
Makkinarju
Faċilitajiet tal-Internet
Makkinarju bażiku
Użu ta' biedja ta' preċiżjoni
Makkinarju għall-ġestjoni tal-bhejjem
Ħżin għall-prodotti agrikoli
Tagħmir
Tagħmir użat għall-produzzjoni ta' enerġija rinnovabbli f'azjendi agrikoli
Ġnien tal-frott
Frott taż-żerriegħa
Tuffieħ: Erja skont l-età tal-pjantaġġuni
Tuffieħ: Erja skont id-densità tas-siġar
Lanġas: Erja skont l-età tal-pjantaġġuni
Lanġas: Erja skont id-densità tas-siġar
Frott bl-għadma
Ħawħ: Erja skont l-età tal-pjantaġġuni
Ħawħ: Erja skont id-densità tas-siġar
Nuċiprisk: Erja skont l-età tal-pjantaġġuni
Nuċiprisk: Erja skont id-densità tas-siġar
Berquq: Erja skont l-età tal-pjantaġġuni
Berquq: Erja skont id-densità tas-siġar
Frott taċ-ċitru
Larinġ: Erja skont l-età tal-pjantaġġuni
Larinġ: Erja skont id-densità tas-siġar
Frott taċ-ċitru żgħir: Erja skont l-età tal-pjantaġġuni
Frott taċ-ċitru żgħir: Erja skont id-densità tas-siġar
Lumi: Erja skont l-età tal-pjantaġġuni
Lumi: Erja skont id-densità tas-siġar
Żebbuġ
Erja skont l-età tal-pjantaġġuni
Erja skont id-densità tas-siġar
Għeneb għall-ikel u ż-żbib
Għeneb għall-ikel: Erja skont l-età tal-pjantaġġuni
Għeneb għall-ikel: Erja skont id-densità tal-vinji
Għeneb għaż-żbib: Erja skont l-età tal-pjantaġġuni
Għeneb għaż-żbib: Erja skont id-densità tal-vinji
Vinja
Għeneb għall-inbid
Erja u età
Varjetajiet ta' għeneb
Numru ta' varjetajiet
Kodiċi u erja
ANNESS V
Rekwiżiti ta' preċiżjoni
Id-data ċentrali (fl-2023 u l-2026) u d-data tal-modulu għandhom ikunu statistikament rappreżentattivi għall-popolazzjonijiet rilevanti tal-azjendi agrikoli kif definit fit-tabella ta' preċiżjoni hawn taħt fil-livell tar-reġjuni NUTS 2 f'termini tad-daqs u t-tip tal-azjendi agrikoli, skont ir-Regolament tal-Kunsill (KE) Nru 1217/2009 (1), ir-Regolament ta' Delega tal-Kummissjoni (UE) Nru 1198/2014 u r-Regolament ta' Implimentazzjoni tal-Kummissjoni (UE) 2015/220 (2).
Ir-rekwiżiti ta' preċiżjoni japplikaw għall-fatturi varjabbli fit-tabella ta' hawn taħt.
Id-data fl-estensjoni tal-kwadru fl-2020 għandha tkun statistikament rappreżentattiva għall-popolazzjoni rilevanti fil-livell tar-reġjuni NUTS 2 kif definit fit-tabella ta' preċiżjoni hawn taħt.
Barra minn hekk, ir-rekwiżiti ta' preċiżjoni definiti fit-tabella japplikaw għar-reġjuni NUTS 2 kollha b'mill inqas:
—
5 000 azjenda agrikola fil-popolazzjoni rilevanti għall-moduli “Ġnien tal-Frott” u “Vinja”;
—
10 000 azjenda agrikola fil-popolazzjoni rilevanti għad-data ċentrali, għall-moduli l-oħra kollha u għad-data fl-estensjoni tal-kwadru.
Għar-reġjuni NUTS 2 b'inqas azjendi agrikoli r-rekwiżiti ta' preċiżjoni definiti fit-tabella japplikaw għar-reġjuni NUTS 1 assoċjati b'mill inqas:
—
500 azjenda agrikola fil-popolazzjoni rilevanti għall-moduli “Ġnien tal-Frott” u “Vinja”;
—
1 000 azjenda agrikola fil-popolazzjoni rilevanti għad-data ċentrali, għall-moduli l-oħra kollha u d-data fl-estensjoni tal-kwadru.
Hija meħtieġa preċiżjoni nazzjonali ta' żball standard relattiv ta' massimu ta' 5 % għal dawk il-fatturi varjabbli tal-moduli “Ġnien tal-Frott” u “Vinja” bl-ebda rekwiżit ta' preċiżjoni applikabbli għal kwalunkwe wieħed mir-reġjuni NUTS 2 u NUTS 1.
Hija meħtieġa preċiżjoni nazzjonali ta' żball standard relattiv ta' massimu ta' 7,5 % għall-fatturi varjabbli kollha tal-moduli l-oħra bl-ebda rekwiżit ta' preċiżjoni applikabbli għal kwalunkwe wieħed mir-reġjuni NUTS 2 u NUTS 1 għal kwalunkwe fattur varjabbli.
Tabella ta' preċiżjoni
Popolazzjoni rilevanti
Fatturi varjabbli li għalihom japplikaw rekwiżiti ta' preċiżjoni
Prevalenza fil-popolazzjoni rilevanti
Żball standard relattiv
Data ċentrali fl-2023 u l-2026 u
Modulu “Forza tax-xogħol u attivitajiet bi qligħ oħra”
Kif definit mill-Artikolu 5 għad-data ċentrali u mill-Artikolu 7 għall-modulu Forza tax-xogħol u attivitajiet bi qligħ oħra.
Fatturi varjabbli tal-art
—
Ċereali għall-produzzjoni tal-ħabba (inkluża ż-żerriegħa)
—
Żrieragħ taż-żejt
—
Pjanti li jinħasdu fi stadju bikri mir-raba'
—
Ħaxix frisk (inkluż il-bettieħ), frawli, fjuri u pjanti ornamentali (minbarra mixtliet)
—
Bur permanenti minbarra bwar mhux ikkultivati
—
Frott, berries, ġewż u frott taċ-ċitru (minbarra għeneb u frawli)
—
Għeneb
—
Żebbuġ
7,5 % jew aktar tal-EAU fir-reġjun
< 5 %
Fatturi varjabbli tal-bhejjem
—
Baqar tal-ħalib
—
Baqar mhux tal-ħalib
—
Annimali bovini oħra (annimali bovini ta' inqas minn sena, annimali bovini ta' bejn sena u sentejn, annimali bovini rġiel ta' sentejn jew aktar, erieħ ta' sentejn jew aktar)
—
Majjali nisa għat-tnissil, ta' piż ħaj ta' 50 kg jew aktar
—
Ħnienes ta' piż ħaj ta' taħt l-20 kg u majjali oħra
—
Nagħaġ u mogħoż
—
Tjur
7,5 % jew aktar tal-unitajiet ta' bhejjem użati fir-reġjun u 5 % jew aktar tal-fattur varjabbli fil-pajjiż
< 5 %
Data ċentrali għall-estensjoni tal-kwadru fl-2020
Kif definit mill-Artikolu 6
Fatturi varjabbli tal-art
—
Raba'
—
Bur permanenti minbarra bwar mhux ikkultivati
—
Għelejjel permanenti
7,5 % jew aktar tal-EAU fir-reġjun
< 7,5 %
Fatturi varjabbli tal-bhejjem
—
Total tal-unitajiet ta' bhejjem
5 % jew aktar tal-fattur varjabbli fil-pajjiż
< 7,5 %
Modulu “Żvilupp rurali” u
modulu “Makkinarju u tagħmir”
Kif definit mill-Artikolu 7
Fatturi varjabbli tal-art bħal dawk għall-modulu “Forza tax-xogħol u attivitajiet bi qligħ oħra”
7,5 % jew aktar tal-EAU fir-reġjun
< 7,5 %
Fatturi varjabbli tal-bhejjem bħal dawk għall-modulu “Forza tax-xogħol u attivitajiet bi qligħ oħra”
7,5 % jew aktar tal-unitajiet ta' bhejjem użati fir-reġjun u 5 % jew aktar tal-fattur varjabbli fil-pajjiż
< 7,5 %
Modulu “Akkomodazzjoni tal-annimali u ġestjoni tad-demel”
Is-subsett tal-popolazzjoni ta' azjendi agrikoli definit mill-Artikolu 7 b'mill-inqas wieħed minn dawn li ġejjin: Annimali bovini, majjali, nagħaġ, mogħoż, tjur
Fatturi varjabbli tal-bhejjem bħal dawk għall-modulu “Forza tax-xogħol u attivitajiet bi qligħ oħra”
7,5 % jew aktar tal-unitajiet ta' bhejjem użati fir-reġjun u 5 % jew aktar tal-fattur varjabbli fil-pajjiż
< 7,5 %
Modulu “Tisqija”
Is-subsett tal-popolazzjoni ta' azjendi agrikoli definit mill-Artikolu 7 b'erja saqwija
Fatturi varjabbli tal-art
—
Erja totali saqwija
7,5 % jew aktar tal-EAU fir-reġjun
< 7,5 %
Modulu “Prattiki ta' ġestjoni tal-ħamrija”
Is-subsett tal-popolazzjoni ta' azjendi agrikoli definit mill-Artikolu 7 b'raba'
Fatturi varjabbli tal-art
—
Raba'
7,5 % jew aktar tal-EAU fir-reġjun
< 7,5 %
Modulu “Ġnien tal-frott”
Is-subsett tal-popolazzjoni tal-azjendi definit mill-Artikolu 7 bi kwalunkwe wieħed mill-fatturi varjabbli ta' ġnien tal-frott individwali li jissodisfaw il-livell limitu speċifikat fl-Artikolu 7(5)
Fatturi varjabbli tal-ġnien tal-frott
—
Il-fatturi varjabbli ta' ġnien tal-frott fost tuffieħ, lanġas, berquq, ħawħ, nuċiprisk, larinġ, frott taċ-ċitru żgħir, lumi, żebbuġ, għeneb għall-ikel, għeneb għaż-żbib li jissodisfaw il-livell limitu speċifikat fl-Artikolu 7(5)
5 % jew aktar tal-EAU fir-reġjun
< 7,5 %
Modulu “Vinja”
Is-subsett tal-popolazzjoni ta' azjendi agrikoli definit mill-Artikolu 7 b'għeneb għall-inbid
Fatturi varjabbli tal-vinja
—
Għeneb għall-inbid
5 % jew aktar tal-EAU fir-reġjun
< 7,5 %
(1)  Ir-Regolament tal-Kunsill (KE) Nru 1217/2009 tat-30 ta' Novembru 2009 li jistabbilixxi netwerk għall-ġbir ta' informazzjoni tal-kontabilità dwar id-dħul u l-operazzjoni kummerċjali ta' azjendi agrikoli fil-Komunità Ewropea (ĠU L 328, 15.12.2009, p. 27).
(2)  Ir-Regolament ta' Implimentazzjoni tal-Kummissjoni (UE) 2015/220 tat-3 ta' Frar 2015 li jistabbilixxi r-regoli għall-applikazzjoni tar-Regolament tal-Kunsill (KE) Nru 1217/2009 li jistabbilixxi netwerk għall-ġbir ta' informazzjoni tal-kontabbiltà dwar id-dħul u l-operazzjoni kummerċjali ta' azjendi agrikoli fl-Unjoni Ewropea (ĠU L 46, 19.2.2015, p. 1).

Summary:
Statistika integrata tal-azjendi agrikoli tal-UE
Statistika integrata tal-azjendi agrikoli tal-UE
 
SOMMARJU TA’:
Regolament (UE) 2018/1091 dwar l-istatistika integrata tal-azjendi agrikoli
X’INHU L-GĦAN TAR-REGOLAMENT?
Dan ir-regolament ifittex li jtejjeb il-produzzjoni tal-istatistika agrikola tal-UE biex jiżgura li din tkun konsistenti u komparabbli fl-UE kollha. Dan għandu jippermetti li dawk li jieħdu d-deċiżjonijiet u utenti oħrajn jippjanaw aħjar il-politika agrikola komuni tal-ġejjieni u jimmonitorjaw u jevalwaw l-effettività tal-politiki diġà fis-seħħ.  Dan jirrevoka:Ir-Regolament (KE) Nru 1166/2008 dwar stħarriġ ta’ strutturi tal-impriżi agrikoli mill-1 ta’ Jannar 2019;Ir-Regolament (KE) Nru 1337/2011 dwar l-istatistika Ewropea dwar għelejjel permanenti mill-1 ta’ Jannar 2022.  
PUNTI EWLENIN
Ir-regolament:jistabbilixxi sistema ssimplifikata u mmodernizzata għall-ġbir tal-istatistiċi agrikoli Ewropej fil-livell tal-azjendi agrikoli. Dan jippermetti l-integrazzjoni ta’ informazzjoni strutturali ma’ informazzjoni oħra, fosthom il-metodi tal-produzzjoni, il-miżuri dwar l-iżvilupp rurali u aspetti agro-ambjentali;  tfassal biex jiżgura l-kontinwazzjoni ta’ sensiela ta’ eżerċizzji ta’ stħarriġ Ewropew dwar l-istruttura ta’ impriżi agrikoli, billi jippermetti li tinżamm serje kronoloġika konsistenti filwaqt li jiġu ssodisfati ħtiġijiet ġodda u emerġenti għad-data fil-livell tal-azjendi agrikoli;  jipprovdi sensiela ta’ definizzjonijiet li jinkludu unità agrikola tal-art komuni*, unità ta’ bhejjem*, erja agrikola użata* u ġonna kulinari*.  Kopertura u sorsi ta’ data
Id-data meħtieġa mir-regolament għandha tkopri:98 % tal-erja agrikola utilizzata totali (minbarra l-ġnien kulinari); u  98 % tal-unitajiet tal-bhejjem ta’ kull pajjiż tal-UE.  Diment li dawn jissodisfaw ir-rekwiżiti tal-kwalità stabbiliti fir-regolament, il-pajjiżi tal-UE jistgħu jużaw wieħed jew aktar mis-sorsi jew metodi li ġejjin biex jipproduċu l-istatistika:stħarriġ statistiku;  sorsi amministrattivi bħal data minn:is-sistema integrata ta’ amministrazzjoni u kontroll (Regolament (UE) Nru 1306/2013);is-sistema għall-identifikazzjoni u r-reġistrazzjoni tal-bhejjem tal-fart (Regolament (KE) Nru 1760/2000);is-sistema ta’ dentifikazzjoni u tikkettjar tal-laħam taċ-ċanga u l-vitella (Regolament (KE) Nru 21/2004);Is-sistema tar-reġistru tal-vinji (Regolament (EU) Nru 1308/2013); uir-reġistri tal-biedja agrikola (Regolament (KE) Nru 834/2007);  sorsi oħra, metodi jew approċċi innovattivi (il-pajjiżi tal-UE għandhom jagħtu avviż bil-quddiem lill-Eurostat dwar l-intenzjoni tagħhom li jużawhom u jipprovdu dettalji dwar kif se jintużaw).  Il-pajjiżi tal-UE għandhom jiġbru u jipprovdu d-data strutturali ċentrali* għas-snin ta’ referenza 2020, 2023 u 2026, kif elenkati fl-Anness III tar-regolament. Il-ġbir tad-data ċentrali għas-sena ta’ referenza 2020 għandu jitwettaq bħala ċensiment.
Il-pajjiżi tal-UE jistgħu, fejn dan iċ-ċensiment tal-2020 jikkoinċidi maċ-ċensiment ta’ 10 snin tal-popolazzjoni, imexxu ’l quddiem il-ġbir tad-data dwar l-azjendi agrikoli b’sena biex jevitaw il-piż li jwettqu żewġ eżerċizzji maġġuri ta’ ġbir ta’ data fl-istess ħin.
Il-ġbir tad-data ċentrali għas-snin ta’ referenza 2023 u 2026 jista’ jsir bl-użu ta’ kampjuni. Meta jseħħ dan, il-pajjiżi tal-UE għandhom jiżguraw li r-riżultati peżati jkunu statistikament rappreżentattivi tal-azjendi agrikoli f’kull reġjun u mfassla biex jissodisfaw ir-rekwiżiti ta’ preċiżjoni stabbiliti fl-Anness V.
Kontribuzzjoni baġitarja tal-UE
L-UE sejra tikkontribwixxi €40 miljun f’għotjiet lill-istituti nazzjonali tal-istatistika biex tgħin fl-implimentazzjoni tal-programm tal-ġbir tad-data għas-sena ta’ referenza 2020. L-ammont għall-perjodu ta’ wara l-2020 se jkun stabbilit mill-Parlament Ewropew u mill-Kunsill fuq proposta mill-Kummissjoni.
Delega tas-setgħat
Ir-regolament jagħti lill-Kummissjoni Ewropea s-setgħa li tadotta atti delegati sabiex tqis il-ħtiġijiet emerġenti tad-data li jirriżultaw mill-iżviluppi fl-agrikoltura, mil-leġiżlazzjoni riveduta u mill-bidliet fil-prijoritajiet tal-politika. F’dan ir-rigward, din tirċievi gwida minn esperti maħtura minn kull pajjiż tal-UE.
MINN META BEDA JAPPLIKA R-REGOLAMENT?
Ir-regolament beda japplika mis-27 ta’ Awwissu 2018.
SFOND
Evalwazzjoni tas-sistema tal-istatistika agrikola Ewropea kkonkludiet li għalkemm l-utenti ewlenin tal-istatistika agrikola tal-UE kienu pjuttost sodisfatti bil-livell tad-dettalji u tal-kwalità tal-istatistika agrikola tal-UE, kien hemm nuqqas ta’ data dwar aspetti speċifiċi u s-sistema ma kinitx armonizzata biżżejjed u riġida żżejjed, tant li ma ppermettix l-introduzzjoni rapida ta’ ġbir ta’ data ġdida. Dan ir-regolament il-ġdid jindirizza dan it-tħassib.
Għal aktar informazzjoni, ara:Strategy for agricultural statistics for 2020 and beyond (Eurostat).  
TERMINI EWLENIN
Unità agrikola tal-art komuni: entità ta’ art li fuqha japplikaw drittijiet komuni u li tintuża minn diversi azjendi agrikoli għall-produzzjoni agrikola, iżda li mhix allokata fosthom.
Unità ta’ bhejjem: unità ta’ kejl standard li tippermetti l-aggregazzjoni tad-diversi kategoriji ta’ bhejjem sabiex ikunu jistgħu jitqabblu (għal aktar dettalji, ara l-Anness I tar-regolament).
Erja agrikola użata: l-erja ta’ art li tintuża għall-biedja, inklużi raba’, bur permanenti, għelejjel permanenti u art agrikola oħra li tintuża.
Ġonna kulinari: erjas li jintużaw għall-produzzjoni ta’ ikel maħsub għall-konsum proprju.
Data strutturali ċentrali: id-data li għandha tinġabar, elenkata fl-Anness III.
DOKUMENT EWLIENI
Ir-Regolament (UE) 2018/1091 tal-Parlament Ewropew u tal-Kunsill tat-18 ta’ Lulju 2018 dwar statistika integrata tal-azjendi agrikoli u li jħassar ir-Regolamenti (KE) Nru 1166/2008 u (UE) Nru 1337/2011 (ĠU L 200, 7.8.2018, p. 1-29)
DOKUMENTI RELATATI
Ir-Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (ĠU L 347, 20.12.2013, p. 549-607)
L-emendi suċċessivi għar-Regolament (UE) Nru 1306/2013 ġew inkorporati fid-dokument oriġinali. Il-verżjoni kkonsolidata hija ta’ valur dokumentarju biss.
Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, pp. 671-854)
Ara l-verżjoni konsolidata.
Ir-Regolament (KE) Nru 223/2009 tal-Parlament Ewropew u tal-Kunsill tal-11 ta’ Marzu 2009 dwar l-Istatistika Ewropea u li jħassar ir-Regolament (Euratom, KE) Nru 1101/2008 tal-Parlament Ewropew u tal-Kunsill dwar it-trażmissjoni ta’ data suġġetta għall-kunfidenzjalità statistika lill-Uffiċċju tal-Istatistika tal-Komunitajiet Ewropej, ir-Regolament tal-Kunsill (KE) Nru 322/97 u d-Deċiżjoni tal-Kunsill 89/382/KEE, Euratom li tistabbilixxi Kumitat dwar il-Programmi tal-Istatistika tal-Komunitajiet Ewropej (ĠU L 87, 31.3.2009, pp. 164–173)
Ara l-verżjoni konsolidata.
Ir-Regolament tal-Kunsill (KE) Nru 834/2007 tat-28 ta’ Ġunju 2007 dwar il-produzzjoni organika u t-tikkettar ta’ prodotti organiċi u li jemenda r-Regolament (KEE) Nru 2092/91 (ĠU L 189, 20.7.2007, pp. 1–23)
Ara l-verżjoni kkonsolidata.
Regolament tal-Kunsill (KE) Nru 21/2004 tas-17 ta’ Diċembru 2003 li jistabbilixxi sistema għall-identifikazzjoni u r-reġistrazzjoni ta’ l-ammiali ovini u kaprini u li jemenda r-Regolament (KE) Nru 1782/2003 u d-Direttiva 92/102/KEE u 64/432/KEE (ĠU L 5, 9.1.2004, p. 8-17)
Ara l-verżjoni kkonsolidata.
Ir-Regolament (KE) Nru 1760/2000 tal-Parlament Ewropew u tal-Kunsill tas-17 ta’ Lulju 2000 li jistabbilixxi sistema għall-identifikazzjoni u r-reġistrazzjoni tal-bhejjem tal-fart u dwar it-tikkettjar tal-laħam taċ-ċanga u tal-prodotti tal-laħam taċ-ċanga u li jħassar ir-Regolament tal-Kunsill (KE) Nru 820/97 (ĠU L 204, 11.8.2000, pp. 1–10)
Ara l-verżjoni kkonsolidata.
l-aħħar aġġornament 11.01.2019